
OCTAVIAN  GOGA 

De  Diacon  GRIGORIE  T.  MARCU 
Profesor  Ia  Academia  teologică  „Andreianâ" 

îmi  vin  în  minte  propriile  Iui  cuvinte  rostite  la  căpă¬ 
tâiul  unui  prieten  drag:  „Cad  pe  rând  brazii  din  pădurea 
Ardealului.  Cei  cari  au  străjuit  pe  culmi  se  pleacă  spre 
pământ  unul  câte  unul,  despicaţi  de  fulger,  frânţi  de  vijelie". 

In  cuibul  de  vultur  dela  Ciucea,  într'o  după  amiază  în¬ 
lăcrimată  de  Maiu,  Octavian  Goga  a  tras  obloanele  pentru 
totdeauna  peste  cei  mai  calzi  ochi  cari  au  învăluit  vreodată 
în  privirea  lor  arzândă  trupul  rotund  al  Ţării  româneşti  şi 
sângele  a  încetat  să  mai  clocotească  în  cea  mai  fierbinte 
tâmplă  pe  care  a  avut-o  vreun  contimporan.  S’au  scurs  câ¬ 
teva  săptămâni  de-atunci  şi  totuşi,  încă  nu  s’au  uscat  lacri¬ 
mile  de  pe  toate  feţele  cari  l-au  petrecut  pe  drumul  de  veci, 
încă  nu  s’au  sculat  toţi  cei  pe  cari  uluitoarea  veste  i-a  pră¬ 
buşit  în  genunchi  înaintea  sicriului  său.  L-a  plâns  o  ţară  în¬ 
treagă,  cu  plânset  sfâşietor.  In  marea  de  lacrimi  cari  i-au 
udat  ţărâna  mormântului,  în  torentul  de  jale  al  slovei  ro¬ 
mâneşti  care-i  articulează  mereu  măritul  nume,  noi  am  citit 
dimensiunile  cele  reale  ale  făpturii  marelui  mutat  dela  noi- 

Nu  ştiu  câţi  oameni  am  putea  număra  în  galeria  ma¬ 
rilor  bărbaţi  ai  neamului  cari  să  fi  trăit  atât  de  puţin  pentru 
ei  înşişi  ca  Octavian  Goga.  Nu  ştiu  câţi  dintre  aceştia  au 
mai  fost  atât  de  generos  înzestraţi  de  Dumnezeu  cu  daru¬ 
rile  sale  mai  bogate  şi  mai  de  preţ  decât  aurul.  Toată  re¬ 
volta  îngrămădită  de  veacuri  multe  peste  creştetul  obiditului 
nostru  norod  de  dincoace  de  Carpaţi  a  răbufnit  magnific 
şi  a  cerut  cuvânt  în  feciorul  popii  losif  din  Răşinari.  încă 
din  pruncie,  sufletul  acesta  incomparabil  n’a  visat  altceva 
decât  să  vadă  Carpaţii  mutaţi  dela  locul  lor  sau  prefăcuţi 

într’o  coloană  vertebrală  a  românismului  care  se  tălăzuia 
de-o  parte  şi  de  alta  a  lor. 

Poetul  Octavian  Goga,  la  o  vârstă  când  alţii  cântă  în 
versuri  iubirea,  ritma  în  stihuri  de  cremene  durerile  nea¬ 
mului  său.  Gazetarul  Octavian  Goga  incendia  conştiinţa 
naţională  a  compatrioţilor  săi  într’o  vreme  în  care  temni¬ 
ţele  ungureşti  gemeau  de  elita  intelectualităţii  ardeleneşti. 
In  cursul  răsboiului  întregitor  de  ţară  a  alternat  condeiul 
cu  spada,  rămânând  până  la  sfârşit  unul  din  puţinii  îndrăs- 
neţi  cari  au  crezut  cu  o  mucenicească  încăpăţinare  în  is- 
bânda  finală,  dupăce  tot  el  a  fost  acela  care  a  forţat  Ţara- 
mamă  să  tragă  paloşul  împotriva  temnicerilor  noştri.  Che¬ 
marea  lui: 

Veniţi,  veniţi,  căci  adevăr  zic  vouă: 

Ori  vă  muiaţi  hotarul  mai  deparle 

Ori  veţi  muri  cu  trupul  frânt  în  două 

a  fost  ascultată  şi  măreţul  vis  s’a  împlinit. 

In  vremea  de  pace  care  a  urmat,  Octavian  Goga  nu 
s’a  retras  să  boierească  la  conacul  pe  care  nu-1  avea  şi  să 
desmierde  laurii  victoriei.  Cântăreţul  pătimirilor  trecute  s’a 
transformat  în  profetul  aspiraţiilor  noastre  viitoare,  luptă¬ 
torul  pentru  întregire  în  consolidator  al  României  rotunde. 
Ideea  naţională  şi-a  găsit  în  el  cel  mai  învolburat  stegar. 
Verbul  lui  plin  şi  colorat,  tunetul  sufletului  său  incomparabil 
a  purtat-o  ca  pe-o  spadă  însângerată  dealungul  şi  dealatul 
Ţării.  A  fost  cel  dintâi  român  care  a  creat  o  Românie  a 
Românilor. 

Biserica  noastră,  al  cărei  fiu  preţuit  a  fost,  lăcrimează 
alături  de  întreaga  Ţară  care-1  plânge.  Pentrucă  Octavian 
Goga  a  înţeles  ca  puţini  alţii  covârşitoarea  ei  menire  în  con¬ 
solidarea  sufletului  românesc  unificat  teritorialiceşte.  Pentru 
Octavian  Goga,  Ortodoxia  românească  şi  ideea  naţională 
au  fost  totdeauna  două  părţi  ale  aceluiaşi  întreg. 

Mădular  viu  al  Legii  strămoşeşti,  până  se  frământa  cu 
atâta  folos  între  noi,  Octavian  Goga  se  rândueşte  dincolo 
de  mormânt  printre  mecenaţii  Bisericii  noastre  pe  care-i  po¬ 
menim  cu  laudă  pururea. 

Golul  care  s’a  căscat  în  urma  isbăvirii  sale  după  trup, 
îl  umple  geniul  său. 

ELEMENTE  DE  F1LOSOFIE  CREŞTINĂ 

(Urmare) 

De  Preot  Dr.  N1COLAE  TERCHILĂ 
Profesor  fa  Academia  teologică  „Andreiană* 

ESENŢA  RELIGIEI 

Credinţa  înir’o  fiinţă  supranaturală,  precum  şi  venera- 
ţiunea  ei  au  existat  la  oameni  în  toate  timpurile  şi  în  toate 
tocurile.  Plutarh,  filosoful  păgân,  spune:  „De  vei  străbate 
tot  pământul,  uşor  vei  putea  afla  cetăţi  fără  ziduri,  fără 
domnitori,  fără  palate,  fără  ştiinţe  şi  arfe,  însă  nicăeri  şi  nici¬ 
când  nu  vei  afla  un  popor  care  să  n’aibă  cunoştinţă  despre 
o  zeitate  şi  despre  un  cult  corespunzător". 

Cauza  acestui  fenomen  zace  în  însăşi  firea  omului,  care 
are  o  trebuinţă  irezistibilă,  o  nizuinţă  permanentă  după  o 
religie  fără  de  care  el  ar  deveni  asemenea  animalelor 
răpitoare.  Fără  religie  n’ar  prospera  binele  familiar,  s’ar 
desconsidera  legile  statului,  ar  fi  în  primejdie  binele  comun, 
dreptul  de  proprietate  şi  viaţa  individuală. 

Chiar  dacă  religia  ar  fi  mai  puţin  necesară  pentru  în¬ 
temeierea  şi  siguranţa  vieţii  sociale  şi  individuale,  totuşi  nici 
când  nu  se  va  putea  stârpi  din  inima  omului  simţul  depen¬ 
denţei  sale  de  o  putere  mai  înaltă,  care  conduce  destinele 
lumii  şi  dela  care  el,  în  caz  de  pericol  şi  de  nevoi  să  im¬ 
plore  ajutor  şi  prin  adorare  să  dobândească  mângăere  şi 
întărire. 

A  defini  cu  exactitate  fiinţa  religiei  este  o  încercare  di¬ 
ficilă.  Simţământul  religios  care  se  înalţă  din  adâncul  su¬ 
fletului  omenesc  şi  se  manifestă  înfr’o  bogăţie  extraordinară 
de  forme  externe,  nu  se  poate  cuprinde  într’o  singură  for¬ 
mulă.  Insă  o  profundă  cercetare  după  ultima  lui  esenţă,  ar 
putea  descoperi  izvorul  principal  din  care  porneşte  toată 
această  bogăţie  de  forme.  Pentru  rezolvirea  acestei  pro¬ 
bleme  filosofia  religioasă  primeşte  un  ajutor  remarcabil  dela 
psihologia  contimporană. 

Psihologia  religiunii  constată  că  religia  ar  fi :  „raportul 
nemijlocit  al  „eu*-lui  nostru  mărginit  cu  un  „Eu“  supra¬ 
omenesc  pe  care-I  trăim  ca  pe  o  divinitate,  care  se  coboară 

dintr’o  lume  superioară  în  fiinţa  noastră  pământească.  In 
urma  acestui  raport  se  produce  în  noi  q  înviorare  neînce¬ 
tată  a  sentimentelor  nobile  şi  prin  aceasta  o  continuă  în¬ 
viorare  a  vieţii  întregi. 

William  Jammes,  afirmă  într’un  tratat  de  psihologie 
următoarele:  Rezultatul  final  este  în  tot  cazul  un  senti¬ 
ment  de  bucurie,  de  eliberare,  un  sentiment  care  porneşte 
chiar  din  puterea  trupească  şi  avându-1,  ne  împrospătăm  ca 
florile  în  rouă  dimineţii. 

In  repeţite  cazuri  şi  îndeosebi  la  studierea  „pocăinţii" 
se  constată  că  convingerea  religioasă  învinge  orice  depri¬ 
mare  sufletească,  împrumută  omului  puterea  de-a  răbda, 
iar  vieţii  îi  dă  demnitate,  importanţă  şi  preamărire.  E  o 
stare  sufletească  de  o  importanţă  nu  numai  psihologică  ci 
şi  biologică. 

FENOMENUL  RELIGIOS  ESENŢIAL 
IN  RELIGIA  IUDEO-CREŞTINĂ 

O  legătură  minunată  a  „eu “-Iui  propriu  cu  un  „Eu" 
superior  în  forma  cea  mai  plauzibilă  se  manifestează  la 
prorocii  din  Testamentul  Vechiu,  Ia  Isus  şi  la  apostoli.  Vom 
demonstra  acest  fenomen  cu  câteva  citate  luate  mai  întâi 
din  Vechiul  Testament,  citate  cari  ne  vorbesc  despre  che¬ 
marea  prorocilor.  Aşa  de  ex. :  „Şi  am  zis:  o  ticălosul  de 
mine,  că  m'am  umilit  fiindcă  sunt  om;  şi  buze  necurate 
având  şi  locuesc  între  popor  care  are  buze  necurate  şi 
pe  Dumnezeu  Domnul  L-am  văzut  cu  ochii  mei.  Şi  a  trimis 
la  mine  pe  unul  dintre  Serafimi,  ce  avea  în  mână  un  căr¬ 
bune  de  foc  pe  care  îl  luase  cu  cleştele  din  altar.  Şi  l-a 
atins  de  gura  mea  şi  a  zis:  Iată  s’a  atins  aceasta  de  bu¬ 
zele  tale  şi  va  şterge  fărădelegile  tale  şi  păcatele  tale  va 
curăţi.  Şi  am  auzit  glasul  Domnului  zicând :  Pe  cine  voiu 
trimite!  Şi  cine  va  merge  Ia  poporul  acesta?  Şi  am  zis: 
iată  eu  sunt,  trimite-mă!  Şi  a  zis:  „Mergi"  (Isaia  VI,  5 — 9). 

Sau:  „Şi  a  zis  Domnul  cătră  mine:  Nu  zice  că:  tânăr 
sunt  eu,  că  vei  merge  Ia  toţi  cărora  te  voiu  trimite  şi  toate 
câte  îţi  voiu  porunci  ţie  vei  grăi. 

Să  nu  te  temi  de  faţa  lor  căci  eu  cu  tine  sunt,  ca  să 
te  scot  pe  tine,  zice  Domnul.  încinge  mijlocul  tău  şi  te  scoală 

de  grăeşte  către  ei  toate  câte  voiu  porunci  ţie.  Nu  te  teme 
de  faţa  lor,  nici  te  înfricoşa  în  faţa  lor,  că  eu  cu  tine  sunt 
ca  să  te  scot  pe  tine,  zice  Domnul.  Iată,  te-am  pus  pe  tine 
azi  ca  pe  o  cetate  tare  şi  ca  un  zid  de  aramă,  tare  la  toţi 
împăraţii  Iudei  şi  la  boerii  Iui  şi  la  poporul  pământului  Şi 
vor  da  răsboiu  asupra  ta  şi  nu  te  vor  birui,  pentrucă  cu 
tine  sunt  eu,  zice  Domnul"  (Ierem.  I,  7 — 9.  17 — 19). 

Sau:  „Iar  în  Vetil  nu  vei  mai  adauge  a  proroci  că 
sfinţitorul  împăratului  este  şi  casa  împărăţiei  este.  Şi  a  răs¬ 
puns  Amos  şi  a  zis  către  Amazia:  Nu  eram  eu  prooroc, 
nici  fecior  de  prooroc  nu  eram,  ci  păstor  scuturând  dude. 
Şi  m’a  luat  Domnul  dela  oi  şi  a  zis :  Mergi  şi  proroceşte 
poporului  meu  Israil"  (Amos:  VII,  13 — 15). 

Aceste  cuvinte  din  Sf.  Scriptură  ne  prezintă  un  fenomen 
religios  primordial.  Lumea  supranaturală,  un  „Eu"  superior, 
viaţa  de  sus  se  coboară  în  sufletul  omului,  pătrunde  în 
fiinţa  Iui,  ca  şi  când  s’ar  deschide  izvoarele  adâncului,  cari 
prefac  râul  blând  al  vieţii  de  până  atunci  într’o  mare  cotro¬ 
pitoare. 

In  faţa  acestui  „Eu"  superior  toate  cele  pământeşti 
par  ca  o  nimicnicie,  gândurile  din  lumea  aceasta,  repre¬ 
zentările  cari  produc  teamă  şi  desnădejde,  dispar  cu  desă¬ 
vârşire.  Puterea  de  viaţă  în  eul  propriu  creşte  şi  îl  ridică 
deasupra  tuturor  preocupărilor  pământeşti  cari  dispar  şi  îşi 
pierd  importanţa  prin  el. 

In  sufletul  omului  se  desvoltă  în  mod  covârşitor  o  rea¬ 
litate  superioară  care  sdrobeşte  marginile  înguste  ale  vieţii 
personale  şi  o  îndreaptă  spre  nemărginit,  spre  veşnicie.  In 
sufletul  omului  se  naşte  convingerea  legăturii,  a  unităţii  de¬ 
săvârşite  cu  Izvorul  puterilor  nemărginite  care  se  revarsă  şi 
umple  cu  energii  noui  eul  omenesc  până  acum  mărginit  şi 
neputincios,  transformandu-1  într’o  fiinţă  nouă,  care  trăieşte 
„în  Dumnezeu". 

Legătura  nemijlocită,  unitatea  cu  Dumnezeu  este  şi  în 
viaţa  Mântuitorului  nostru  Isus  Hristos  motivul  primordial, 
viaţa  adevărată,  religioasă,  din  care  izvoreşte  întreaga  Lui 
acţiune. 

Mântuitorul  „trăeşte"  unitatea  Lui  cu  Dumnezeu  Tatăl. 
„Eu  şi  Tatăl  una  suntem",  sunt  cuvinte  care  caracterizează 

religia  lui  Isus,  din  care  izvorăşte  întreaga  Lui  acţiune.  El 
„trăeşte"  în  sine  o  lume  superioară;  El  «simte"  prezenţa 
lui  Dumnezeu  ca  o  voinţă  sfântă  ce  voeşie  numai  binele. 

Experienţa  Lui  despre  Dumnezeu  nu  se  epuizează  în 
această  tendinţă  a  voinţei  spre  ce  este  bun,  Isus  trăeşte  di¬ 
vinitatea  ca  pe  o  atotputernicie  binevoitoare,  care  se  îngri¬ 
jeşte  de  toată  suflarea;  ca  pe  atotîndurarea  care  din  ple¬ 
nitudinea  păcii  Sale  revarsă  pace  şi  mângăere  peste  lumea 
robită  de  păcat ;  ca  viaţă  din  care  izvoreşte  sănătatea  trupului, 
iar  dincolo  de  mormânt  viaţa  de  veci. 

El  trăieşte  în  Dumnezeu,  care  a  pătruns  de  sus  în  su¬ 
fletul  său  şi  care  toate  sufletele  neîntinate  le  face  să  în- 
genunche  la  picioarele  Lui.  Prin  această  putere  devine  El 
făcător  de  minuni.  Opera  Sa,  religia  Sa,  a  adus  pentru 
aceia,  cari  L-au  înţeles,  viaţă,  putere  şi  înălţare.  Numai 
acela  care  L-a  înţeles  pe  El  a  simţit  prin  puterea  sporită  de 
Isus,  că  poruncile  Lui  nu  suni  prea  grele.  El  a  adus  feri¬ 
cire,  viaţă,  putere  şi  pace  şi  prin  aceasta  devine  Evanghelia 
Lui  atât  de  superioară,  atât  de  sublimă  faţă  de  toate  legile. 
Viaţa  Lui  e  nestinsă,  iar  puterea  Lui  şi  dincolo  de  moartea 
pe  cruce  s'a  dovedit  neînfrântă. 

Lumea  întreagă  zace  la  picioarele  Lui.  EI  coboară  în 
lume,  ca  să  o  înalţe  la  Dumnezeu. 

Spirite  inferioare,  evreii  din  Vechiul  Testament  cari  n'au 
putut  înţelege  acest  lucru  pentrucă  au  rămas  cu  mintea  şi 
cu  voinţa  în  lumea  mărginită  a  raţiunii,  n’au  simţit  nimic 
pentru  EI,  şi  măreţia  Lui  a  fost  pentru  ei  hulă  împotriva  lui 
Dumnezeu. 

Ei  n’au  putut  înţelege  prezenţa  Iui  Dumnezeu  într’un 
om  şi  mulţumeau  lui  Dumnezeu  că  au  o  carte  şi  o  lege, 
pentrucă  nu  înţelegeau  viaţa  adevărată  în  lumea  simţurilor. 
Iar  pentru  cei  ce  au  crezut,  credinţa  a  fost  viaţă  şi  izvor 
nesecat  de  putere  şi  bucuria  vieţii  înoite  prin  credinţă  i-a 
ajutat  să  lucreze  în  spiritul  Lui. 

Isus  nu  aduce  nici  o  teologie,  El  aduce  viaţă;  iar 
pentru  a  fi  părtaş  Ia  această  viaţă  se  cere  credinţă.  De 
aceea  necredinţa  ucenicilor  este  cauza  că  nu  pot  face  mi¬ 
nuni  (Mat.  XVII,  20). 

Pentru  necredinţă  îşi  pierd  capul  în  primejdia  pe  apă 
(Marcu  IV,  40).  Isus  observă  credinţă  nu  numai  la  slă- 

bănog  ci  şi  la  aceia  cari  îl  purtau,  căci  aceştia  îi  atribuiau 
tui  toată  puterea  făcătoare  de  minuni  (Marcu  II,  5).  Ne¬ 
credinţa  nazarinenilor  e  cauza  pentru  care  El  nu  vindecă 
acolo  (Marcu  VI,  5).  „Nu  te  teme,  ci  crede  numai"  nu 
lăsa  să  scadă  sentimentele  pe  care  le-ai  primit  dela  Mine 
şi  prin  Mine  (Marcu  V,  36). 

Forma  imperativă  pe  care  o  primesc  cuvintele  lui  Isus 
e  plină  de  mângăeri,  prin  care  Cel  puternic  ridică  pe  cel 
slab,  turnând  în  el  puterea  Sa  de  viaţă.  In  viaţa  reală  El 
influinţa  eul  sensibil  prin  graiul  gurii  Sale,  prin  privirea  Sa 
şi  prin  punerea  mânilor.  El  care  cu  Tatăl  una  este  şi  în 
atotputernicia  Sa  peste  toate  se  ridică,  Cel  ce  posedă  pacea 
cea  cerească,  cere  dela  noi  credinţă  neclintită  în  El,  ca 
astfel  să  putem  primi  puterea  de  viaţă  din  izvorul  suprem 
al  vieţii,  din  Dumnezeu.  Această  putere  de  viaţă  care  pă¬ 
trunde  în  viaţa  noastră  din  subconştient,  produce  o  dispo¬ 
ziţie  sufletească  de  fericire,  de  înălţare,  ceea  ce  nici  psiho¬ 
logia  ştiinţifică  nu  poate  nega. 

Impulsul  nou  de  viaţă,  pe  care-1  produce  convingerea 
religioasă,  se  poate  manifesta  în  diferite  direcţii  şi  anume: 
produce  voie  sau  putere  de  viaţă  la  cei  sdrobiţi  sufleteşte, 
produce  putere  de  a  lua  o  hotărâre  de  mare  valoare  mo¬ 
rală,  sau  a  accepta  un  nou  scop  de  viaţă  la  cei  cu  conştiinţa 
dormitantă,  pe  cei  slabi  şi  timizi  îi  umple  de  putere  şi  în- 
drăsneală,  pe  cei  asupriţi  de  gânduri  şi  dureri  sufleteşti  îi 
umple  de  fericire  şi  bucurie,  îi  asigură  de  viaţă  veşnică  pe 
aceia  care  de  frica  morţii  au  robit  viaţa  întreagă. 

Să  ne  gândim  numai  la  primii  creştini.  Sufletele  lor 
erau  stăpânite  de  o  putere  şi  o  fericire  neînţeleasă  de  cei 
necredincioşi.  Eul  lor  era  plin  de  noua  viaţă  sufletească,  şi 
nu  le  ajungeau  cuvintele  proprii  ci  vorbeau  „în  limbi",  prea¬ 
mărind  faptele  mari  ale  lui  Dumnezeu.  Revărsarea  Duhului 
Sfânt,  care  din  ceruri  a  pătrus  în  viaţa  proprie  a  fiecăruia, 
o  simţeau  ca  pe  o  realitate  faptică. 

Ca  să  dobândim  tabloul  cel  mai  convingător  cu  privire 
la  esenţa  religiei,  să  ne  referim  şi  la  sf.  apostol  Pavel,  la  con¬ 
vertirea  lui,  la  credinţa  lui  şi  la  activitatea  lui  uriaşe.  Este 
<le  ajuns  ca  să  cităm  câteva  cuvinte  de-ale  lui  ca  să  arătăm 
că  sentimentul  fundamental  în  religia  sa  este  provocat  de 

o  putere  superioară  trăită  în  mod  real  şi  simţită  în  mod 
nemijlocit,  care  putere  a  învins  „eul“  Iui  şi  s’a  sălăşluit  în 
el.  Din  această  putere  tainică  izvoreşte  toată  puterea  luî 
precum  şi  o  nouă  voinţă  şi  viaţă.  „Toate  Ie  pot  întru  Hri- 
stos,  cel  ce  mă  întăreşte  (Filipeni  IV,  13).  Şi  mi-a  spus 
mie:  Destul  este  ţie  darul  meu  că  puterea  mea  întru  ne¬ 
putinţă  se  săvârşeşte"  (II  Cor.  XII,  9). 

Din  cele  expuse  rezultă  deci  că  religia  este  un  proces 
de  viaţă  şi  anume:  o  putere  de  viaţă  provenită  din  lumea 
necunoscută  care  pătrunde  prin  subconştient  în  conştient  şi 
prin  înălţare  sufletească  o  percepem,  o  simţim  în  mod  ne¬ 
mijlocit. 

Procesul  psihologic,  în  formarea  sentimentului  religios 
trece  prin  două  faze: 

1.  Convingerea  despre  micimea,  slăbiciunea  şi  neaju- 
torarea  proprie. 

2.  Credinţa  în  realitatea  lui  Dumnezeu,  care  ridică  „eul^ 
slab  spre  Sine,  toarnă  în  el  viaţă  nouă  şi-i  vindecă  toată 
neputinţa. 

Obiectivarea  sentimentului  religios,  adică  formarea  re¬ 
prezentărilor  religioase,  diferă  dela  individ  la  individ ;  obiec¬ 
tivarea  realităţii  interne  depinde  de  cultura  generală  a 
eului  percepător.  Faptele  reprezentate  odată  Iasă  urme  în 
conştiinţă,  iar  aceste  urme  predispun  conştiinţa  să  repre¬ 
zinte  la  anumite  senzaţii  aceleaşi  fapte.  De  aceea  se  în¬ 
tâmplă  uşor  că  anumite  sentimente  produc  reprezentări  re¬ 
ligioase  greşite,  de  unde  se  nasc  rătăcirile  religioase. 

Formele  de  manifestare  ale  vieţii  religioase  trebue  să  co¬ 
respundă  formelor  de  exprimare  cerute  de  timp.  Forma  de¬ 
săvârşită  a  religiei  este  acea  care  pătrunde  viaţa  întreagă 
cu  o  dispoziţie  religioasă  care  sporeşte  şi  înalţă  puterea  de 
viaţă.  In  forma  ei  desăvârşită,  religia  se  află  numai  în  omul 
spiritual,  în  care  seamănă  cu  un  stâlp  de  foc  ce  luminează 
lumea  întreagă,  iar  în  massa  cea  mare,  ea  licăreşte  numai 
ca  o  flacără  plăpândă.  Religia  reprezintă  însă  o  facultate 
spirituală  general  omenească,  deci  nu  va  putea  lipsi  cu  de¬ 
săvârşire  nicicând.  (Va  urma) 

DE  ZIUA  MAMEI  ŞI  A  COPILULUI 

De  Preot  Dr.  GH.  I.  GHIA 
Profesor  în  Craiova 

Când  vorbim  de  mamă  şi  de  copil,  foarte  uşor  alu-- 
necăm  în  albia  poeziei.  Şi  această  înflăcărare  sufletească 
este  îndreptăţită  şi  explicabilă  în  mare  parte. 

Din  experienţa  noastră  şi  a  altora,  ştim  câtă  gingăşie^ 
câtă  dragoste  şi  câtă  putere  de  jertfă  ţâşneşte  din  sufletul 
unei  mame  faţă  de  copilul  ei  şi  chiar  faţă  de  altul  strein. 
De  aceia,  când  împrejurările  ne  despart  de  mama  noastră, 
pentru  un  timp  oarecare,  dorul  după  ea  este  unul  dintre 
cele  mai  arzătoare.  Şi  cred  că  nu  sunt  lacrămi  mai  sincere 
decât  acelea,  pe  care  Ie  vărsăm  când  petrecem  la  mormânt 
corpul  neînsufleţit  al  mamei.  Ceva  mai  mult,  pentru  oricare 
dintre  noi,  chiar  ceasul  morţii  se  mai  uşurează,  la  gândul,, 
că  dincolo  vom  întâlni  şi  pe  mama. 

Dar  când  rosteşti  cuvântul  de  mamă,  îndată  ochii  minţit 
ţi  se  îndreaptă  către  copilul  dela  sânul  ei  şi  astfel  mama 
şi  copilul  se  topesc  într’un  singur  chip,  care  culminează  ca 
înţeles,  desăvârşire  şi  sfinţenie  în  icoana  Sfintei  Fecioare 
cu  Pruncul  în  braţe. 

Ce  izvor  gâlgâitor  de  poezie  este  şi  copilul!  începând 
ca  un  mugur  ce  creşte  din  trupul  mamei,  el  se  desvoltă  ca 
o  floare  hrănită  şi  încălzită  de  sânul  ei.  Şi  chiar  când  floarea 
va  ajunge  Ia  maturitate  şi  va  rodi,  fructul  va  purta  mereu 
pecetea  trupului,  unde  a  încolţit  mugurul. 

Privind  însă  pe  mamă  şi  pe  copil,  nu*i  deajuns  numai 
să  ne  entuziasmăm  şi  să  zâmbim  printre  lacrămi  de-atâta 
duioşie,  dragoste  şi  comunicare  sufletească,  cum  numai 
între  aceste  două  făpturi  ale  lui  Dumnezeu  poate  să  existe I 
Ci  gândurile  cele  mai  sfredelitoare  trebue  să  ne  frământe 
mintea  şi  hotărârile  cele  mai  categorice  trebue  să  ne  stă¬ 
pânească  voinţa,  ţinând  seamă  de  rolul  hotărâtor  al  mamei 
şi  al  copilului  pentru  sănătatea  şi  propăşirea  unei  familii, 
unei  generaţii  şi  unui  neam,  şi  întrebându-ne  dacă,  de 

pildă,  la  noi  mama  şi  copilul  trăesc  în  astfel  de  condiţii, 
încât  să  fie  în  măsură  să*şi  îndeplinească  măcar  în  parte 
rolul,  pe  care  îl  au  ei  dela  Dumnezeu. 

De  data  aceasta,  cercetând  chipul  mamei  şi  al  copi¬ 
lului  din  alt  punct  de  vedere,  nu  mai  suntem  încântaţi  de 
poezie,  ci  cutremuraţi  de  cea  mai  crudă  şi  păgubitoare 
realitate. 

Este  un  lucru  limpede  ca  lumina  zilei,  că  sănătatea 
trupească,  este  cea  dintâi  binefacere  de  care  trebue  să  se 
bucure  mama  şi  copilul,  ca  să  poată  corespunde  rolului 
lor.  Din  acest  punct  de  vedere  însă,  mama  şi  copilul  ro¬ 
mânului  sunt  foarte  departe  de  ceeace  ar  trebui  să  fie,  fi" 
nând  samă  de  faptul  că  trei  sferturi  din  populaţia  noastră 
este  populaţie  rurală.  Nu  cred  să  se  găsească  la  alte  nea¬ 
muri  o  mamă  mai  oropsită  şi  mai  necăjită  ca  majoritatea 
mamelor  noastre  ţărance.  Ea  naşte  copii  —  şi  destui  de 
mulţi,  —  ea  îi  creşte  cum  dă  Dumnezeu,  ea  duce  greul 
gospodăriei,  ea  munceşte  ogorul  cot  Ia  cot  cu  bărbatul, 
ea  se  scoală  cea  mai  de  dimineaţă  în  toiul  muncii,  ca  să 
pregătească  merindele,  ea  roboteşte  la  amiaza  zilei  în  ar¬ 
şiţa  soarelui,  când  toţi  ceilalţi  stau  tolăniţi  la  umbra  carului, 
şi  tot  ea  este  adeseori  şi  obiectul  sudalmelor  şi  violenţei 
bărbatului  şi  chiar  a  copiilor  ei. 

Şi  ce  să  mai  zic  de  lipsa  aproape  completă  a  asi¬ 
stentei  medicale  pentru  mama  ţărancă,  când  naşte,  când 
îşi  creşte  copiii,  când  cade  istovită  de  poveri  peste  puterile 
ei  şi  de  tot  felul  de  boale  săteşti  şi  orăşeneşti.  In  asemenea 
împrejurări,  sfaturile  medicale  se  reduc  la  descântece,  iar 
medicamentele  la  buruieni  fierte.  De  aceia  nu-i  o  întâmplare, 
că  mamele  ţărance  îmbătrânesc  şi  se  stafidesc  înainte  de 
vreme  fată  de  înfăţişarea  bărbaţilor.  Numai  contactul  per¬ 
manent  cu  natura,  vieţuirea  a  trei  sferturi  din  an  mai  mult 
sub  cerul  liber  şi  hrana  vegetală  ajută  acestor  mame  să 
nu-şi  ruineze  complet  sănătatea. 

Cam  pe  aceiaşi  treaptă  stau  mamele  din  mahalelele 
oraşelor,  cu  răul  în  plus  al  locuinţelor  insalubre  şi  a  at¬ 
mosferei  îmbâcsite  şi  pline  de  tot  felul  de  miasme. 

Nici  cu  sănătatea  copilului  nu  stăm  mai  îmbucurător. 
Deşi  suntem  în  fruntea  ţărilor  cu  cel  mai  mare  procent  de 

naşteri  —  cam  33®/ 0  —  le  întrecem  însă  pe  toate  şi  în 
ceeace  priveşte  decesele  —  cam  20%.  In  fiecare  an  săpăm 
200.000  de  morminte  numai  pentru  copii  până  la  14  ani, 
dintre  care  100.000  sub  un  an. 

Pricinile  acestui  prăpăd  de  moarte  în  copiii  românului 
sunt  mai  multe.  In  primul  rând  este  lipsa  aproape  com¬ 
pletă  a  serviciului  sanitar  la  sate,  care  se  răsfrânge  mai 
ales  asupra  sănătăţii  copilului  la  vârsta  cea  mai  fragedă. 
Urmează  apoi  înspăimântătoarea  neştiinţă  a  mamelor  ţă¬ 
rance  cu  privire  la  creşterea  şi  hrănirea  copiilor.  Urmările 
grave  ale  alimentării  insuficiente  mai  sunt  crescute  prin  al* 
coolizarea  copiilor  chiar  din  primii  ani,  mai  ales  în  regiu¬ 
nile  deluroase  ale  ţării.  Cum  mulţi  tineri  dela  ţară  se  căsă¬ 
toresc  prea  de  timpuriu,  când  nu  sunt  bine  desvoltaţi,  se 
mai  adaogă  încă  o  pricină  pe  lângă  cele  amintite,  pentru 
care  urmaşii  lor  se  nasc  piperniciţi,  nerezistenţi  şi  foarte 
uşor  de  răpus  de  tot  felul  de  molime. 

Când  vorbim  de  mamă  şi  de  copil,  trebue  să  ne  mai 
preocupe  într’o  mare  măsură  sănătatea  şi  zestrea  lor  sufle¬ 
tească. 

Nu-i  destul  ca  o  mamă  să  nască  copii,  oricât  de  mulţi 
i-ar  da  Dumnezeu,  ci  trebue  şi  să  se  priceapă  cum  să-i 
crească.  Un  copil  este  bun  numai  virtual;  lăsat  la  voia 
întâmplării  sau  pe  mâini  nepricepute,  el  se  poate  ticăloşi  dela 
vârsta  cea  mai  fragedă.  Şi  în  lumea  aceasta,  nici  un  pe¬ 
dagog  sau  învăţător  nu  poate  înlocui  pe  mama  în  primii 
ani  ai  copilăriei;  de  aceia  cei  şapte  ani  de-acasă  sunt  ho¬ 
tărâtori  pentru  tot  restul  vieţii.  Aşa  că  în  privinţa  aceasta 
putem  afirma  fără  putinţă  de  contrazicere:  cum  e  mama, 
aşa  va  fi  şi  copilul.  După  cuvântul  unui  Părinte  bisericesc, 
mama  poate  să  facă  din  pruncul  pe  care-1  poartă  în  braţe, 
un  sfânt  sau  un  ucigaş. 

In  privinţa  priceperii  şi  pregătirii  mamelor  pentru  cre¬ 
şterea  copilului,  noi  trăim  două  extreme:  în  lumea  satelor, 
mama  se  călăuzeşte  mai  mult  de  instinctul  ei  matern  şi  de 
tradiţia  casei  părinteşti,  fără  să  aibă  vreo  pregătire  siste¬ 
matică  specială  dela  factorii  noştri  culturali;  iar  în  lumea 
oraşelor,  familiile  bogătaşilor  încredinţează  creşterea  odras¬ 
lelor  lor  dădacelor  şi  guvernantelor  streine  de  neamul  şi 

sângele  nostru.  Aşa  că  în  straturile  de  jos  ale  poporului 
nostru  avem  o  ignoranţă  în  ale  educaţiei  şi  un  empirism 
ancestral  autohton,  cu  toate  calităţile  şi  defectele  lui;  iar 
sus,  avem  pentru  zidirea  sufletească  a  copilului  snobismul 
limbilor  streine  cu  înlăturarea  limbii  materne,  a  duhului  or¬ 
todox  şi  românesc,  din  partea  unor  pretinse  educatoare  cu 
scopuri  foarte  precise  în  alte  direcţii  decât  şlefuirea  şi  mo¬ 
bilarea  sufletească  a  odraslelor  elitei  noastre.  Numai  în  fa¬ 
miliile  intelectualilor  dela  sate  şi  a  celor  din  burghezia  ora¬ 
şelor,  mamele,  pe  lângă  instinctul  matern,  mai  au  şi  oare¬ 
care  pregătire  pentru  creşterea  copiilor. 

Aceasfa*i  situaţia  mamei  şi  a  copilului  în  ţara  noastră 
chiar  şi  astăzi,  adică  într’o  vreme  când  se  desfăşoară  cea 
mai  neobişnuită  întrecere  între  popoare  cu  privire  la  energia 
lor  fizică  şi  spirituală,  care  atârnă  în  primul  rând  nu  numai 
de  cantitatea,  ci  şi  de  calitatea  mamei  şi  a  copilului. 

De  aceia,  odată  cu  înduioşările  pe  care  ni  le  deşteaptă 
în  suflet  chipul  mamei  îmbrăţişându-şi  odorul,  să  ne  grăbim 
a  lua  măsurile  cuvenite  pentru  vindecarea  racilelor  trupeşti 
şi  sufleteşti,  care  primejduiesc  propăşirea  şi  chiar  existenţa 
acestor  doi  stâlpi  ai  vieţii  neamului  nostru. 

Să  se  înfiinţeze  deci  asistenţa  medicală  la  sate,  astăzi 
fiind  inexistentă  aşa  cum  se  înfăţişează  ea.  Este  un  lucru 
uimitor  de  dureros  cum  până  în  prezent  nu  ne-am  gândit 
serios  la  sănătatea  satelor  noastre,  când  locuitorii  lor  for¬ 
mează  trei  sferturi  din  populaţia  ţării.  Medici  iscusiţi 
avem,  iar  chestia  fondurilor  necesare  trebue  să  fie  rezol¬ 
vată,  căci  este  vorba  de  afirmarea  energiei  şi  autorităţii 
noastre  ca  neam  faţă  de  minorităţile  dinlăuntrul  ţării  şi 
faţă  de  popoarele  înconjurătoare. 

Şcoala  supraprimara,  care  cel  puţin  ea  trebue  organi¬ 
zată  în  cea  mai  strânsă  legătură  cu  viaţa  satelor  după  re¬ 
giuni,  poate  deveni  unul  din  cele  mai  iscusite  aşezăminte 
pentru  instruirea  viitoarelor  mame  şi  gospodine,  căci  cer¬ 
cetătorul  atent  al  vieţii  ţărăneşti  a  constatat,  că  chiar  în 
gospodăriile  îmbelşugate  hrana  nu-i  pregătită  cum  trebue, 
fiindcă  mama  nu  se  pricepe  la  aşa  ceva.  Grupul  femeilor 
fruntaşe  dintr’un  sat,  cum  este  învăţătoarea,  preoteasa,  care 
de  multe  ori  este  şi  ea  învăţătoare,  soţia  primarului,  a 

notarului  şi  a  medicului,  dacă  există,  ar  fi  foarte  potrivit 
să  colaboreze  în  cadrul  şcoalei  supreprimare  pentru  for¬ 
marea  viitoarelor  mame  şi  gospodine  în  direcţia  practică 
a  vieţii. 

înrâurirea  preotului  asupra  mamei  şi  a  copilului  se 
poate  produce  în  multe  împrejurări  şi  în  variate  feluri  în 
cursul  activităţii  pastorale,  dar  momentul  cel  mai  potrivit 
este  la  taina  Spovedaniei. 

De  bine,  de  rău,  avem  şi  o  mişcare  femenistă  în  ţara 
noastră.  Dar  ce  folos,  că  obiectivul  principal  al  acestei 
mişcări  este  câştigarea  de  drepturi  politice  pentru  femei,  ca 
şi  cum  demagogia  politică  în  lumea  satelor  n’ar  fi  adus 
destulă  pagubă  morală  şi  economică  până  în  prezent.  Ce 
înfăţişare  creştinească  nobilă  şi  românească  ar  lua  mişcarea 
femenistă,  dacă  conducătoarele  ei  s’ar  gândi  să  contribue 
printr’o  propagandă  potrivită  şi  o  acţiune  la  faţa  locului,  la 
înălţarea  şi  îndrumarea  mamelor  sătence  din  toate  punctele 
de  vedere! 

Fundaţia  regală  „Principele  Carol"  de  sub  conducerea 
dlui  profesor  Guşti  s’a  ocupat  deasemenea  de  situaţia  inte¬ 
lectuală,  morală,  materială  şi  higienică  a  populaţiei  rurale, 
prin  activitatea  echipelor  studenţeşti,  închegată  în  mono¬ 
grafii  asupra  satelor  reprezentative  din  tot  cuprinsul  ţării. 
In  aceste  monografii  se  găseşte  material  foarte  interesant, 
studiat  şi  clasat  ştiinţificeşte  şi  cu  privire  la  starea  mamei 
şi  a  copilului.  Aşa  că  măsurile  de  îndreptare  s’ar  putea 
lua  în  deplină  cunoştinţă  de  cauză  pe  temeiul  acestui  ma¬ 
terial. 

In  timpul  din  urmă  „Straja  Ţării"  se  ocupă  în  chip 
special  de  formarea  morală  şi  naţională  a  copilului,  nu 
numai  pe  bază  de  sfaturi,  ci  şi  de  acţiune  practică.  Un 
punct  din  program  priveşte  şi  pe  mama  în  rosturile  ei  fi¬ 
reşti  şi  de  gospodărie.  Nădăjduim  că  această  societate  va 
avea  temeinice  şi  frumoase  rezultate  şi  cu  privire  la  su¬ 
biectul  ce  ne  preocupă,  fiindcă  ea  izvorăşte  din  iniţiativa 
şi  se  bucură  de  sprijinul  autorităţii  regale ;  se  întemeiază 
apoi  pe  realităţi  şi  tradiţii  româneşti  şi  are  organizaţie  unitară. 

Dar  oricât  s’ar  ocupa  diferitele  societăţi  de  problema 
mamei  şi  a  copilului,  ea  nu  se  va  rezolva  mulţămitor  fără 

sprijinul  direci,  bine  chibzuiî  şi  efectiv  al  Statului,  care-i 
organul  politic  al  neamului.  El  va  veni  cu  sprijinul  mate¬ 
rial  absolut  necesar  pentru  păstrarea  sănătăţii  fizice  a  mamei 
şi  a  copilului;  va  organiza  unitar  toate  instituţiile,  care  ur¬ 
măresc  formarea  sufletească  a  mamei  şi  a  copilului;  va 
sancfiona  abaterile  oricui  dela  respectul  mamei  şi  al  copi¬ 
lului  şi  va  încuraja  prin  măsuri  administrative  şi  premiile 
cele  mai  variate,  familiile,  în  care  mama  şi  copilul  stau  pe 
o  treaptă  înaltă  de  înflorire  trupească  şi  sufletească. 

Printr’o  astfel  de  activitate  atât  din  partea  Statului,  ca 
factor  suprem  al  rezolvării  tuturor  problemelor  culturale, 
politice  şi  naţionale  ale  poporului,  cât  şi  din  partea  socie¬ 
tăţilor  religioase,  şcolare,  culturale  şi  higienice,  vom  ajunge 
într’un  răstimp  nu  prea  îndelungat  să  vedem  în  chipul  duios 
de  pe  perete  al  mamei  care-şi  îmbrătişază  copilul  nu  numai 
rodul  imaginaţiei  artistului,  ci  şi  o  sănătoasă  şi  fericită 
realitate. 


APOLOGETUL  TAŢIAN  ASIRIANUL 
ŞI  ELENISMUL 

(Urmare) 

De  Pr.  Prof.  V.  GH.  SIBIESCU 

4.  APRECIERILE  LUI  TAŢIAN  ASUPRA  ZEILOR, 

REL1G1UNII,  CULTULUI  ŞI  MORALEI  PĂGÂNE 

a)  Zeii.  In  fata  apologeţilor  păgânismul  era  creaţia 
demonilor,  pentru  a  înlocui  adevăratul  cult  fată  de  Dum¬ 
nezeu.1  Zeii  păgâni,  adoraţi  de  greci,  n’au,  după  Tatian, 
nici  o  realitate ;  sunt  fiinţe  absurde  şi  imorale.  Prin  mulţimea 
lor  fac  să  dispară  ideia  de  unitate  divină,  monarhia.  Fiind 
adevăraţi  cutropitori  ai  divinităţii  —  Arjora'  teforpoc.2  zeii  nu 
merită  nici  o  onoare,  mai  ales  că  patronează  învăţături  con¬ 
trarii.  Ei  sunt  supuşi  aceloraşi  pasiuni  ca  şi  oamenii  şi  chiar 
ii  depăşesc,  adesea,  în  imoralitate.  Sunt  criminali,  răi  şi  invi¬ 
dioşi  săvârşind  fapte  diavoleşti.*  Zeii  trăiesc  şi  ei  sub  im¬ 
periul  oarbei  fatalităţi,  —  sEp-appâvTfj  —  cu  însuşi  căpetenia  lor 
Zevs.4 

Nici  în  ce  priveşte  rostul  lor  pe  lume,  zeii  nu  se  deo¬ 
sebesc  de  oameni,  căci  ei  sunt  muritori  ca  şi  aceştia.  Pă¬ 
gânii  vorbesc  de  naşterea  lor,  ceeace  înseamnă  că  recunosc 
că  vor  avea  şi  un  sfârşit. 

Pentru  a  ilustra  mai  bine  defectele  lor  Ta t ian  îi  trece 
în  revistă  ca  şi  pe  filosofi.  Astfel,  Zevs  avea  o  conduită 
imorală,  având  legături  amoroase  cu  propria  sa  fiică.  Apoi, 
el  este  invidios  pe  oameni.5  Ceilalţi  zei  nu  sunt  mai  puţin 
imorali  decât  căpetenia  lor.  Astfel,  Cibela  prescrise  mutilarea 
din  cauza  iubitului  său  Atis. 6  Afrodita  se  căsători  de  mai 


1  A6f0£,  XII,  P.  G.  VI,  col.  832  cf.  G.  Bareille,  arf.  cif.  col,  1591.  2  Ibidem. 
3  A6?0S,  cap.  XXIX.  *  A 670?,  Cap  VIII. 

5  Aoyos,  cap.  IX. 

6  A 6f0£,  cap.  VII. 

multe  ori.  Atena  cedă  fecioria  sa  lui  Hefaistos ;  Ares 
iubia  răsboiul ;  Dionisos  era  un  mare  tiran  la  Teba.  Poseidon 
a  iubit  o  Gorgonă,  din  care  s’au  născut  caii  Pegasus  şi 
Chrisoar.  Arthemis  era  magiciană.  Chronos  îşi  devoră 
proprii  săi  copii.  Despuiat  de  toată  suveranitatea  sa  şi  în¬ 
lănţuit,  fu  totuş  însărcinat  să  conducă  cursul  fatalităţii!.  . .* 

Zeii  întrebuinţează  încă  metamorfoza  pentru  a  lua  for¬ 
mele  necesare  în  acţiunile  lor  rele.a  Astfel,  Zevs  se  prefăcu 
în  şarpe;  Rea  în  arbore;  Latone  într’o  pasăre  rea  etc.  Şi 
totuşi,  păgânii  povestesc  fără  jenă  aceste  lucruri  şi-şi  bat  joc 
de  creştini,  fapt  care  miră  pe  Taţian. 

Origina  politeismului  o  găseşte  Taţian  în  spiritul  ome¬ 
nesc.  Omul  caută  întotdeauna  pe  Dumnezeu  şi,  negăsindu-1 
din  lipsa  unui  criteriu  superior,  el  alunecă  în  abisul  politeis¬ 
mului  absurd.  Imaginaţia  sa  dădu  naştere  Ia  o  mulţime  de 
zei,  sub  influenţa  demonilor.  Deci  zeii  n’au  nici  o  realitate 
şi  nu  sunt  decât  plăsmuiri  ale  imaginaţiei,  condusă  de  do¬ 
rinţa  arzătoare  către  necunoscutul  misterios. 

Zeii  nu  fac  bine  oamenilor.  Şi  chiar  când  îl  fac,  nu 
lucrează  conform  naturii  lor,  ci  din  interes  şi  pentru  motive 
pur  omeneşti.  Astfel,  Demetra,  devine  binefăcătoarea  oame¬ 
nilor,  numai  dupăce  a  pierdut  pe  fiica  sa  Kore. 

Aşadar,  cerul  este  imperfect  se  întreabă  Taţian,  când 
şi  alţi  zei  procedează  la  fel  ?  Nu !  Adevăratul  cer  este  perfect 
şi  locuit  de  adevăratul  Dumnezeu  Atotputernic  al  creştinilor. 

b)  Religiunea  păgână.  Se  înţelege  că,  cu  astfel  de 
divinităţi,  descrise  cu  pornire  de  Taţian,  religiunea  greacă, 
nu  putea  fi  o  religiune  superioară.  Din  contră,  ea  este  depăr¬ 
tează  de  adevăr.  Pentru  a  deveni  populară  această  religiune 
inventă  fabule  şi  legende,  aşa  încât  să  mulţumească  preten- 
ţiunile  trecătoare  ale  mulţimii.  Dar,  aceasta  nu  dură  mult 
şi  religiunea  zeilor  şi  a  fabulelor  devine  insuficientă.  Ii  lipsea 
spiritualitatea,  lucru  ce  se  constată,  mai  ales  în  momentul 
în  care  spiritualitatea  Creştinismului  începu  se  pătrundă  su¬ 
fletele.  Păgânii  încercară  să  găsească  în  mistere  spiritua¬ 
litatea  cerută  de  sufletele  dornice  după  divin.  Taţian  însuş 
cunoaşte  misterele,  pentrucă  fusese  un  păgân  fervent.  Dar, 

1  A6705,  cap.  IX.  a  A6to€,  cap.  X. 

nici  misterele  nu  putură  să  mulţumească  elanul  omului 
către  divinitate.  Atunci  se  croia  şi  se  deschidea  drumul 
Creştinismului.  Religiunea  păgână  n’avea  unitate.  Plura¬ 
litatea  zeilor  ducea  la  pluralitate  de  tendinţe  şi  de  acţiuni, 
observă  Taţian.  Şi  totuş  Grecii  preferă  această  situaţie  în¬ 
locuind  ji ovapxfe  —  conducerea  prin  unul  —  cu  ttoXoxoipavîa  1 
conducerea  prin  mai  mulţi.2 

Concepţiunea  despre  divinitate  este  antropomorfică.  Zeii 
nu  sunt  diferiţi  de  oameni.  Ei  sunt  materiali  ca  şi  aceştia 
şi  nu  spirituali.  N'au  spirit  divin,  ci  au  primit  un  fel  de 
spirit  dela  materie.* 

Un  roi  important  jucau  demonii,  identificaţi  cu  zeii  şi 
care  împing  oamenii  la  rele.  Ei  au  degradat  religiunea, 
observă  Taţian,  făcând  pe  oameni  să  adore  ierburile,  rădă¬ 
cinile,  animalele  etc. 4 

Grecii  considerau  sufletul  nemuritor  prin  însăş  natura 
sa,  însă  Taţian  zice  că  el  este  nemuritor  prin  graţia  lui  Dum¬ 
nezeu,  iar  sufletele  păgânilor  sunt  muritoare  pentrucă  nu 
cunosc  pe  Dumnezeu,  Care  dă  nemurirea.5 

c)  Cultul.  In  ultimul  timp  religiunea  păgână  mai  trăia 
doar  prin  cultul  său.  Misterele  eleusice  deveniseră  cult 
naţional  şi  obligatorii  pentru  toţi  Grecii.  Şi  Taţian  a  fost  adept 
al  acestor  mistere,  dupăcum  însuşi  ne  relatează,  spunând  că 
a  fost  un  fio7ux&£.6 

Aceste  mistere  nu  celebrau,  însă,  o  acţiune  superioară 
şi  divină.  Centrul  cultului  dela  Eleusis  era  răpirea  Korei 
(Proserpinei)  de  către  Adonis. 

După  aceleaşi  relatări  ale  lui  Taţian,  sacrificiile  aveau 
un  loc  important  în  cultul  păgân.  Se  aduceau  chiar  sacri- 


1  Ao-fcs,  cap.  XII. 

2  Aâfo?,  cap.  XII. 

3  Ibidem. 

4  A6f0e,  cap» VIU.  Zevs  esle  considerat  căpetenie  zeilor. 
a  Aovo?,  cap.  XIII. 

6  A6705,  cap.  VII  şi  cap.  XXIX. 


2 


249 


REVISTA  TEOLOGICA 


ficii  omeneşti.1  Astfel  Zeus  Latiaris  se  delecta  cu  victime 
omeneşti  şi  cu  sânge  de  ucigaşi.  Aceasta  dădea  cultului 
său  un  aspect  sinistru  şi  sălbatic. 

Arthemis  patrona  tot  astfel  de  sacrificii,  aproape  de 
Roma.  Şi  alţi  zei  cereau  aceleaşi  crime. 

Pentru  Taţian,  ca  şi  pentru  ceiaialti  creştini,  acestea  erau 
crime  oribile,  dar  pentru  păgâni  erau  lucruri  naturale.  Grecii 
celebrau  în  cultul  lor  şi  oameni,  ceeace  le  reproşează  Taţian, 
pentrucă  oamenii  trebuesc  celebraţi  omeneşte  - —  dvdpwntvws 
şi  numai  de  Dumnezeu  să  avem  teamă.  Acest  abuz  a  dus 
la  cultul  împăratului. 

Taţian  crede  că  cultul  divin  trebue  să  se  adreseze  divi¬ 
nităţii,  iar  dacă  Grecii  amestecau  în  cultul  lor  divinul  şi  umanul, 
înseamnă  că  n'aveau  încă  adevărata  idee  de  divin. 

Aşadar,  cultul  păgân  nu  prezintă  nici  o  demnitate  şi  nici 
o  sublimitate  compatibilă  cu  înălţimea  Dumnezeului  creştin, 
ci  din  contră,  josnicia  cea  mai  extremă,  în  complectă  armonie 
cu  religiunea,  care  nu  reprezintă  decât  minciună  şi  stupi¬ 
ditate. 

d)  Morala.  Din  felul  în  care  Taţian  descrie  religiunea 
şi  cultul  Grecilor  păgâni,  reiese  că  nu  se  poate  vorbi  de 
o  morală  superioară  la  aceşti  oameni,  cu  aşa  practici  re¬ 
ligioase  şi  culturale. 

Apologetul  nostru  rezumă  morala  grecilor  într’un  singur 
cuvânt:  frivolitate .2 

Fatalitatea  oarbă  suprimă  orice  libertate  de  acţiune  atât 
oamenilor  cât  şi  zeilor.  Acest  fapt  poate  scuza,  de  multeori, 
crimele  şi  faptele  rele8  ale  oamenilor,  care  lucrează  sub 
imperiul  fatalităţii. 

După  exemplul  zeilor  lor.  Grecii  lucrează  în  vederea 
gloriei  omeneşti  trecătoare.  Zeii  dau  totdeauna  exemplu 
rău  prin  libertinajul  lor,  prin  amorul  pasionat  şi  prin  intrigile 
şi  ambiţiile  de  care  sunt  frământaţi.  Adunările  Grecilor  sunt 


1  De  aiifel  Grecii  nu  suni  singurii,  ceri  au  avut  in  cult  sacrificii  omeneşti. 
Chiar  şi  azi  există  triburi  sălbatice,  cart  sacrifică  oameni. 

*  ...âxduais  im  nap  "EXXrjviov  Tcpa^p-Ccutov  iov  Xrjpov,  Adfoc  Cap.  XXXIIL 

•  A<5fos,  cap.  VII  şi  XL 

socolite  de  către  Taţian  locuri  unde  creşte  infamia  şi  se 
debitează  lucrurile  cele  mai  ruşinoase.1 

In  ce  priveşte  femeile.  Ta  jian  afirmă  că  ele  nu  se  bu¬ 
cură  de  nici  o  demnitate  morală.  Ele  sunt  ca  şi  patroanele 
lor,  zeiţele,  printre  care  Afrodita  ţinea  primul  loc,  ca 
zeiţă  a  dragostei.  Ohineceurile  sunt  denunţate  de  Taţian 
ca  locuri  de  desfrâu.  Poete  ca  Praxilla,  Sapho  curtezana 
şi  altele,  sunt  foarte  admirate,  dar  ele  sunt  frivole  şi  imorale. 
Grecii  stimau  foarte  mult  pe  femeile,  care  aveau  multe  na¬ 
şteri.  Astfel  Periclymenos  născuse  30  de  copii,  ceeace  era  o 
cinste  printre  femei  şi  era  socotit  ca  xoir^cf..  Dar 

lucrul  acesta  nu-i  place  lui  Taţian,  care  lasă  deja  să  se 
întrevadă  rigorismul  său.  Cazul  acestei  femei  nu  este  so¬ 
cotit  de  el  ca  fomfiarofr  TOfrjjux  ci  ca  oribil,  deoarece  această 
femee,  după  el,  atinsese  culmea  intemperanţei,  ceeace  so- 
cotia  o  imoralitate.  O  astfel  de  femee  este  comparată  scroa¬ 
felor,  care  erau  onorate  cu  cult  din  cauza  fecundităţii.2 

In  general,  morala  păgână  înseamnă  moralitate  în  faţa 
celei  creştine.  Din  cauza  unei  concepţiuni  religioase  liber¬ 
tine,  care  nu  deschide  omului  nici  un  orizont  mai  larg  spre 
sferele  infinitului,  cM  menţine  tot  în  mentalitatea  acestei 
lumi,  morala  păgână  a  cultivat  desmăţul  şi  frivolitatea. 


5.  PĂRERILE  LUI  TAŢIAN  ASUPRA  CELORLALTE 
FORME  ALE  CIVILIZAŢIEI  ELENE 

a)  Legislaţia.  In  această  privinţă  Taţian  găseşte  con¬ 
tradicţii.  Fiecare  oraş  are  legile  sale  diferite  şi  ceeace  este 
bun  la  unii  este  ruşinos  la  alţii.3 


1  Ta|Ian  ne  dă  un  exemplu  de  un  om  perfid,  într'o  adunare  păgână.  Acesfa 
cădea  în  extaz  sau  arunca  priviri  scânteeloare  ca  un  posedat.  El  apărea  când  ca 
Afrodita,  când  ca  Apolo.  Acuza  pe  toii  zeii;  făcea  pe  bufonul  ?f  era  tezaur  de  ne¬ 
bunie  şi  sfătuitor  la  desfrâu.  Şi  totuşi,  tinerii  şi  tinerele  grece3.il  aplaudau,  deşî 
îndemna  chiar  ia  adulter;  A67OS,  Cap.  XXII. 

2  A670?,  cap.  XXXIV. 


3  ...<&?£ fvat  vă  Tixp  ’&to ii  xlT/pă  nap&viai  qiouSara,  A 67 os,  cap.  XXVIII. 
Ta|ian  ne  dă  şi  câteva  exemple :  La  Greci  unirea  dintre  fiu  şi  mamă  esle  o  oroare, 
dar  ia  magii  persani  esie  un  lucru  permis. 

Apoi  la  barbari  pederastia  se  condamnă,  pe  când  la  Romani  nu  era  un 
lucru  rău.  Ibldem. 

Diferenţa  aceasta  provine  din  faptul  că  ei  nu  sunt  uniţi 
din  punct  de  vedere  religios. 

b)  Astrologia  a  fost  practicată  mai  ales  în  religiunile 
orientale  parsiste  şi  de  aci  a  trecut  şi  la  Greci.  In  timpul 
lui  Taţian,  ea  avea  mare  influenţă  în  viaţa  zilnică,  deşi  fusese 
combătută  la  Greci  de  căfră  Favorinus,  ca  o  practică  străină 
şi  periculoasă.1 2 

După  spusele  lui  Taţian,  astrologia  ar  fi  fost  inventată 
de  Carieni,8  fiind  învăţaţi  de  demoni. 

Cu  ajutorul  astrologiei,  Grecii  credeau  că  astrele  deţin 
fatalitatea  şi  conduc  lumea.  Zodiacul  nu  este  decât  un  mijloc 
de  opresiune  pentru  zei.3  Astrele  impun  drumul  lor  planetelor 
şi  prin  fatalitate  regulează  soarta  oamenilor.  Aceasta  părea 
iui  Taţian  bizar  şi  absurd. 

c)  Medicina  consta  Ia  păgâni  în  întrebuinţarea  mijloa¬ 
celor  materiale,  pentru  ca,  după  formulele  magice  sa  se 
vindece  bolnavii.  Boalele  sunt  cauzate  de  către  demoni, 
mai  ales  cele  nervoase.  Păgânii  credeau  că  vor  putea  alunga 
răul  prin  antipatie  şi  prin  amulete,4  ceeace  Taţian  socoteşte 
absurd,  pentrucă  Dumnezeu,  prin  Cuvântul  Său  poate  vin¬ 
deca,  nu  prin  ceeace  este  material.5  Oamenii  folosesc,  astfel, 
artificii  şi  practici  păgâne,  adică  întrebuinţarea  magică  a  ner¬ 
vilor,  a  oaselor,  cari  prin  ele  înşi-Ie  nu-s  bune  de  nimic,6 
Aceasta  este  o  impietate,  pentrucă  se  divinizează  elementele 
omeneşti,  atunci  când  trebue  să  te  supui  lui  Dumnezeu  şi 
Cuvântului  Său.  Căci  demonii  n’au  nici  o  putere  de  vinde¬ 
care  şi  au  inventat  medicina,  ca  o  manifestare  a  mândriei 
lor,  cari  cred  că  pot  vindeca  relele  produse  de  ei  înşişi. 

d)  Arta  de  a  ghici  este  ca  şi  astrologia  opera  demo¬ 
nilor.7  Ea  era  foarte  răspândită  la  Greci  şi  era  pusă  în  ser- 

1  Cf.  A.  Puech,  Recherches,  p,  44. 

2  Aofo?,  cap.  I. 

*  Acţo?,  cap.  IX. 

4  A670J,  cap.  XVII. 

5  A67OC,  cap.  XVI  şi  XVII  şl  XVIII. 

*  Tajian  se  mânie  contra  medicinii.  „Pentru  ce,  se  întreabă  el,  omul 
suferă  să  se  îngrijească  ca  un  câine,  ca  un  porc,  sau  ca  un  cerb“  adică  cu  ace¬ 
leaşi  mijloace  materiale  ale  medicinii.  A6f°S  cap.  XVII. 

7  Aoy®Si  cap.  XII. 

viciul  ambiţiunii  omeneşti,  care  vrea  să  cunoască  voinţa 
divină  şi  cursul  evenimentelor.  Ghicitorii  aveau  ca  şef  pe 
Apolon,  care  şi  el  se  înşela. 

Taţian  repudiază  arta  ghicitului.  El  spune,  astfel,  că 
dacă  există  oameni,  cari  dau  impresiunea  că  profetizează, 
aceasta  este  numai  un  delir.1  Ghicitul  este  încercarea  dia¬ 
volului  de  a  face  să  se  uite  Dumnezeu. 

e)  Arfa  era  în  mare  vază  la  Greci.  Ea  era  un  auxiliar 
al  Religiunii,  căci  statuile,  spre  exemplu,  reprezentau  pe 
zei  credincioşilor.  Arta  este  însă  criticată  de  Taţian,  căci 
glorifică  viciile,  mai  ales  cele  ale  femeilor.2 

In  descrierea  artei,  Taţian  intră  în  detalii  scandaloase. 
El  nu  face,  dealtfel,  operă  ştiinţifică,  enumărând,  atât  cât 
poate  statuile,  dar  are  în  vedere  ca  să  polemizeze  cu  Grecii. 

După  el,  poeţii  înşală  lumea  cu  gesturile  lor.  Teatrele 
şi  spectacolele  Grecilor  sunt  locuri  de  imoralitate. 

Dacă  arta,  prin  operile  sale:  poezii,  statui,  etc.  are  un 
colorit  de  imoralitate  şi  totuşi  este  în  mare  stimă  la  Greci, 
asta  înseamnă  că  aceştia  sunt  cu  totul  inferiori  creştinilor. 

6.  CHESTIUNEA  VECHIMII  ELENISMULUI 

Ancheta  istorică,  pe  care  o  face  Taţian,  este  remar¬ 
cabilă.  Dealtfel,  polemica  din  punct  de  vedere  istoric  era 
frecventă  la  iudeo-alexandrini.  Se  încerca  întotdeauna  să 
se  arate  că  orice  adevăr  provine  din  descoperirea  divină 
şi  este  deci  anterior  desvoltării  şcoalelor  filosofice.  Vechimea 
Creştinismului,  prin  strămoşul  său  iudaismul,  era  considerată 
ca  o  dovadă  de  superioritate  faţă  de  elenism,  ai  cărui  filosofi 
au  luat  idei  dela  Moisi,  fără  să  le  înţeleagă.2 4 

Iustin  Martirul  susţine  vechimea  Creştinismului  prin 
iudaism  faţă  de  păgânism*.  Taţian,  reluând  această  cri¬ 
tică  din  punct  de  vedere  al  vechimei,  arată  în  mod  do¬ 
cumentat  că  Moise  trăeşte  cu  mult  mai  înainte  decât  în¬ 
ceputurile  civilizaţiei  greceşti.5  Eroii  şi  zeii  Grecilor  sunt 


1  A6f0?,  cap.  XIX.  O  femee  care  era  beată  pretindea  că  profelizează. 

2  Aoyos,  cap.  XXXIV. 

3  După  A.  Puech,  Hist.  de  la  Iftf.  grecque-chrei.  f.  II  Paris,  1928,  p.  178. 

4  J.  Riviere  o.  c.  p.  109—110. 

5  Ao'fOS,  cap.  XL  şi  ).  Riviâre,  tbidem. 

născociţi  după  Moisi.  Pentru  a  lămuri  mai  bine  superiori¬ 
tatea  Creştinismului  în  ce  priveşte  vechimea,  Tatian  ia  ca 
termen  de  comparaţie  pe  capii  fiecăreia  din  cele  două  civi¬ 
lizaţii  :  cea  creştină,  care  începe  cu  cea  iudaică  şi  cea  elenă. 
Pentru  evrei  el  ia  exemplu  pe  Moisi,  care  este  „cel  mai 
vechiu  printre  poeţi  şi  istorici  şi  iniţiatorul  filosofiei  barbare". 11 

Pentru  Greci  Tatian  ia  pe  Omer,  care  este  tatăl  poeziei 
şi  istoriei  greceşti.  In  privinţa  acestuia,  cronologia  nu  este 
exactă.  Totul  este  clădit  pe  fabule.1 2  Tatian  se  foloseşte  de 
datele  furnizate  de  istorici  greci  ca  Teogen,  Eraclit  de  Hali- 
carnas  etc.  şi  de  învăţaţi  ca  Zenodot,  Aristofan  etc.  După 
aceştia  Omer  ar  fi  trăit  cu  80 — 100  sau  140 — 180  ani  după 
răsboiul  troian.  Alt»  socotesc  chiar  500  ani  după  acest 
răsboiu.  O  altă  tradiţie  arată  că  Omer  a  trăit  în  timpul 
răsboiului  troian.  Dar,  chiar  aşa,  Moisi  este  mai  vechiu 
decât  Omer,  căci  a  trăit  înainte  de  răsboiul  troian.  Pentru 
istoria  lui  Moisi,  Tafian  se  foloseşte  de  datele  furnizate  de 
istorici  Caldeeni,  Fenicieni  şi  Egipteni,  lăsând  Ia  o  parte  Biblia. 

Cu  ajutorul  acestora  Taţian  arată  că  Moisi  a  trăit  cu 
vre-o  400  de  ani  înainte  de  răsboiul  troian,  şi  prin  aceasta 
este  anterior  civilizaţiei  elenice. 

Acest  punct  stabilit,  Taţian  merge  mai  departe  şi  vrea 
să  arate  că  Moisi  este  anterior  chiar  epocei  scriitorilor 
legendari  ai  grecilor,  ca  Minas,  Licurgos,  Linos,  Filemon, 
Sibila,  etc.3 

Toate  acestea  pledează  pentru  teza  Iui  Taţian:  vechimea 
poporului,  civilizaţiei  şi  religiunii  iudaice,  al  cărei  urmaş 
este  Creştinismul.  Efortul  său  e  mare,  iar  cercetările  sale 
nu  fără  oarecare  importanţă.  Datele  istorice  luate  dela 
istorici  renumiţi  arată  grija  lui  Taţian  de  a  fi  exact,  ceeace 
nu  reuşeşte,  poate,  întotdeauna. 

7.  POZIŢIA  CREŞTINISMULUI  IN  FAŢA 
ELENISMULUI 

a)  Creştinismul  ca  filosofie.  In  faţa  filosofiei  greceşti 
Taţian  prezintă  creştinismul  ca  o  filosofie  —  fjn^spa  ^Xooo^a.4 

1  Ai-ps,  cap.  XXXI. 

2  Ibidem. 

3  Asupra  vechime!  a  se  vedea  AofOJ  cap.  XXXVII  şi  XXXVIII. 

4  A670;,  cap.  XXXV  şi  XXXI. 

Această  nouă  filosofie  l-a  atras  şi  l-a  făcut,  zice  el,  ca  să 
părăsească  elocventa  Romanilor,  limbajul  rece  al  Atenienilor 
şi  deasemenea  învăţăturile  incoherente.  Filosofia  creştină  nu 
are  nici  acelaş  autor,  nici  aceiaş  metodă  cu  constructiuni 
imaginare,  ca  la  sofişti/ 

Doctrina  creştină  nu  este  născocire  omenească,  ci  re¬ 
velaţie  divină,1 2 3  începută  în  Vechiul  Testament,  din  care  s’au 
influenţat  filosofii  greci.2 

Această  conştiinţă  a  posesiei  depline  a  adevărului  a 
făcut  pe  primii  creştini  să  se  opună  superficialităţii  păgânilor. 
Şi  Tatian  este  în  această  linie  şi  cu  acelaş  sentiment  afirmă 
că  glasul  său  vine  de  sus  —  too  {j-srewpou.4 *  El  este  con¬ 
ştient  de  superioritatea  sa  fată  de  adversarii  săi.  Grecii,  cari 
se  complac  în  nebunie:  6X07 torta.  Tatian  nu  vrea  să 

fie  părtaş  la  această  nebunie,  căci  el  se  crede  propovădui¬ 
torul  adevărului  —  6 7  *f|pu5  tfjs 

Această  filosofie  creştină  diferă  de  cea  a  Grecilor  şi 
prin  consecinţele  sale  sociale.  Grecii  fac  deosebiri  de  clase 
sociale,  de  vârstă,  sex,  etc.  pe  când  creştinii  înlătură  deo¬ 
sebirile  sociale,  susţine  Ta  Jian,  foţi  fiind  la  fel  onoraţi.®  Cre¬ 
ştinii  primesc  deasemenea  în  mijlocul  lor  pe  ceice  vor  să 
filosofeze  cu  adevărat,  adică  să  fie  creştini.  Căci  în  Creşti¬ 
nism  nu  se  examinează  exteriorul;  nu  aparenta  determină 
alegerea,  ci  forţa  de  gândire  şi  de  suflet,  care  se  găseşte  şi 
la  cei  slabi  şi  umili. 

b)  Reîigiunea  creştină  se  prezintă  în  faţa  celei  păgâne, 
care  este  lipsită  de  unitate,  ca  ceva  armonic,  cu  un  mono¬ 
teism  clar.  Dumnezeu  est  e  invizibil  ochilor  omeneşti.  Dum¬ 
nezeul  creştin  este  spirit T  şi  nu  poate  fi  imaginat  cu  aju¬ 
torul  artei  omeneşti.  EI  nu  este  condiţionat  de  timp,  căci 
este  fără  început  Svapx°î-  In  această  calitate  El  este  în- 


1  AifO?,  cap.  XXXI. 

2  A6t °S,  cap.  XVIII. 

3  A670C,  cap.  XVII  şl  F.  Loofs  —  Dogmengeschichle,  ed.  IV  Halle.  1906, 
pag.  117. 

*  AofOţ,  cap.  XVII. 

s  lbidem. 

6  A6-(oq,  cap.  XXXII. 

7  A 6fos  cap.  XV  7tvs0| ia  o  Qeo;. 

ceputul  tuturor  lucrurilor.  Dumnezeul  creştinilor  nu  este 
imanent  materiei,  ca  în  panteismul  sfoician,  căci  El  a  creiat 
materia.  Prin  creaţiune  el  devine  6  Sscrcorr/s  u&v  SXtov.1 

Prin  această  concepţie  Taţian  depăşeşte  şi  loveşte  ma¬ 
terialismul  teogoniei  păgâne. 

Logos- ul  iese  din  Dumnezeu,  prin  voinţa  Sa  proprie  şi 
reprezintă  acţiunea  divină.  El  este,  astfel,  vi  sprov  npmoxoxov 
too  nmpGţ.  Era  imanent  divinităţii,  dar  nu  forma  încă  o  per¬ 
soană  distinctă.2  Creaţiunea  sa  nu  înseamnă  o  amputare, 
ci  o  comunicare  şi  o  distribuire.  Creaţiunea  Logosului  nu 
privează  pe  Dumnezeu  de  raţiune  (Xo^os),  dupăcum  nici  o 
lumânare  aprinsă  la  alta  nu  scade  lumina  acesteia.  Lo- 
gos-ul  a  produs  creaţia.  El  a  creat  lumea  imitând  pe  Tatăl 
Său,  care  l-a  creiat  şi  devine,  astfel,  organizatorul  materiei.3 

Noţiunea  de  Logos  a  lui  Taţian  este  superioară  noţiunii 
de  Logos  a  sistemelor  filosofice  păgâne.  El  susţine  că  Lo¬ 
gosul  s’a  întrupat  în  Iisus,  Care  pentru  aceasta  este  Dum¬ 
nezeu.4 

Totuş,  ca  şi  Ia  ceilalţi  apologeţi,  noţiunea  de  Logos 
nu-i  tocmai  ortodoxă  şi  Taţian  înclină,  ca  şi  aceştia,  spre 
subordinaţianism. 

Sf.  Duh  este,  după  Taţian,  mai  degrabă  o  forţă,  ca 
Ttveufia,  decât  o  persoană.  El  este  superior  spiritului,  care 
animă  materia,5  după  concepţia  stoică.  Sf.  Duh  este  inspi¬ 
ratorul  profeţilor  şi  cel  care  dă  sufletelor  omeneşti  puterea 
de  a  se  mântui.6 

c)  Morala  creşiină  este  socotită  de  Taţian  singura  şî 
adevărata  morală.  La  creştini  nu  există  fatalitate.  Oamenii 
păcătuesc  şi  sunt  pierduţi  prin  liberă  voinţă.  Creştinii  sunt 
deci  liberi  şi  capabili  de  atitudini  morale.  Dealtfel,  toţi 
apologeţii  stăruesc  asupra  acestei  libertăţi,  datorită  căreia 
se  poate  câştiga  viaţa  de  veci.7 


1  A6t°S,  cap.  V. 

2  Cf.  Traducerea  lui  A.  Puech,  in  Recherches.  pag.  55. 

3  rijv  OXTjV  o-ffi'.oop-tfpoiq,  A670;,  cap.  IV. 

4  A  se  vedea  şi  A.  Puech ,  Leş  apologistes,  pag.  297. 

3  Ao'/oc,  cap.  IV. 

6  dta&Xeoev  rjia;  xo  atke^ouaiov,  Aofos,  cap.  XI. 

7  La  F.  Loofs,  op.  cii.  p.  127. 

In  păgânism  omul  nu  poate  avea  o  atitudine  morală.  Se 
crede  că  el  este  făcut  pentru  a  muri  şi  nu  pentru  a  câştiga 
binele  veşnic,  cum  cred  creştinii,  cari  consideră  moartea 
ca  o  consecinţă  a  păcatului.1 

Ta|ian  precizează  atitudinea  morală  a  creştinilor,  în 
opoziţie  cu  atitudinea  morală  a  păgânilor.  Astfel,  ei  n’au 
ambifiuni  deşarte  şi  dispreţuiesc  onorurile,  urăsc  imoralitatea 
şi  gloria.  Ei  suportă,  de  bună  voie,  sclavajul  şi  servitutea. 
Scurt,  creştinii  sunt  înţelepţi,  căci  îşi  conduc  viata  după 
preceptele  creştine.  Păgânii  se  complac  însă  în  nebunie^ 
departe  de  izvorul  binelui  şi  al  adevărului.3 

Omul  trebue  să  fie  o  fiinţă  morală  şi  să  nu  se  con¬ 
ducă  în  felul  animalelor,  ci  să  se  apropie  de  Dumnezeu. 
Creştinii  fac  acest  lucru.  Femeia  creştină  nu-i  celebră 
prin  imoralităţile  ci  prin  virtuţile  ei,  astfel  că  păgânit 
atacă  înzadar  demnitatea  ei.  (Sfârşitul  urmează) 


1  A6fos,  cap.  XI. 

2  A6-ps,  cap.  XXXIII. 

ŞAGUNA  ŞI  LITERILE  LATINE 

—  O  MICĂ  RECTIFICARE  — 

Ca  prilejul  centenarului  „ Gazetei  Transilvaniei"  dela  Braşov 
s'au  debitat  unele  acuze  nedrepte  sau  chiar  răutăcioase  la  adresa 
marelui  mitropolit  Andrei  Şaguna,  în  legătură  cu  utilizarea  literilor 
latine.  Faptul  a  fost  remarcat  cu  justă  apreciere  de  „Renaşt  e.rea“  şi 
„Revista  Teologică" ,  Pentru  lămurirea  şi  mai  deplină  a  aces  tei  che¬ 
stiuni,  pe  seama  celor  de  bună  credinţă,  —  pentrucă  reacredinţa  nu 
o  poţi  combate  cu  nici  un  fel  de  argumente  —  ţinem  să  complectăm 
informaţiile  în  chestiunea  de  mai  sus  pe  bază  de  documente  auten¬ 
tice  şi  originale  din  arhiva  muzeului  eparhial  din  Cluj. 

Mitropolitul  Şaguna  a  început  mult  înaintea  altora  să  între¬ 
buinţeze  literile  latine.  Avem  în  arhiva  menţio nată^circulare  ca  litere 
latine  date  de  Şaguna  chiar  dela  înscăunarea  sa  ca  vicar,  începând 
cu  anul  1846.  Evident  că  nu  toate,  deoarece  protopopii  şi  preoţii  nu 
cunoşteau  încă  toţi  aceste  litere.  Şaguna  întrebuinţează  şi  literile  ci- 
rilice  către  cei  ce  nu  cunoşteau  scrisul  latin,  apoi  litere  mixte  latino- 
cirilice,  cum  se  obişnuia  întro  vreme,  şi  de  altă  parte  litere  curat 
latine.  Sistemul  acesta  îl  întrebuinţează  dela  1846  până  la  1861. 

Astfel  avem  de  exemplu  circularele  cu  litere  curat  latine  Nr. 
586  din  1846  cu  semnătura  tot  latină  „Andrei  Schaguna  admini¬ 
strator";  asemenea  curat  latine  sunt  circularele  595,  589,  652,  678, 
712,  753,  toate  din  1846  şi  Nr.  810  din  1847  cu  textul  şi  semnă¬ 
tura  latină  „Andrei  Schaguna  generalvicar" .  Avem  apoi  unele  răs¬ 
punsuri  dela  protopopul  Ighian  din  Offenbaia,  dela  Pr.  Sabin  Pizo 
din  Săcărămb,  de  exemplu  actul  Nr.  1449  din  1849  şi  Nr.  1430  din 
1850,  întregi  cu  litere  latine. 

Circulare  cu  litere  mixte  avem  Nr.  1426  din  1849,  Nr.  464  din 
1854,  Nr.  69  din  1859,  Nr.  775  din  1850. 

In  continuare  circulare  ca  litere  numai  latine  Nr.  5317  din  1858, 
Nr.  499  din  1860,  Nr.  324  din  1862. 

începând  cu  anul  acesta,  1862,  Şaguna  întrebuinţează  în  circu¬ 
lare  numai  literile  latine.  Excepţional,  în  corespondenţe  directe  cu 
unii  preoţi  mai  bătrâni,  se  mai  iveşte  ici  colea  câte  o  scrisoare  cu 
litere  cirile.  încolo  pe  toată  linia  întrebuinţează  numai  literile  latine. 
Iar  dela  1  Ianuarie  1863  tipăreşte  şi  „Telegraful  Român “  în  între¬ 
gime  cu  litere  latine. 

In  forma  aceasta  se  verifică  prin  urmare  fără  îndoială  şi  afir - 
moţiunea  lui  Bariţiu,  că  Şaguna  a  părăsit  slova  cirilică  încă  dela  1861. 

Cu  toate  că  în  arhiva  eparhială  dela  Cluj  am  putut  salva  până 
acum  puţine  acte  vechi  din  parohiile  noastre,  cele  existente  fiind  au- 

tentice,  ele  verifică  pe  deplin  aserţiunile  noastre  de  mai  sus.  In  ar¬ 
hiva  Consiliului  arhiepiscopesc  sau  în  parohiile  arhiepiscopiei  Sibiu 
trebue  să  fie  acte  şi  mai  multe  din  acest  timp,  cari  să  spulbere  afir¬ 
maţiile  tendenţioase  ale  fraţilor  uniţi  dela  Blaj  şi  aiurea. 

Pr.  Dr.  SEBASTfAN  STANCA 

sja 

UN  ACT  DE  DREPTATE 

In  ziua  de  18  Maiu  a.  c.,  Majestatea  Sa  Regele  Carol  II  a 
semnat  Decretul-Lege  pentru  reorganizarea  învăţământului  teologic 
al  Bisericii  ortodoxe  române.  Textul  lui,  îl  reproducem  la  „cronică". 

Acest  act  îmbracă  dimensiuni  covârşitoare.  Cine  cunoaşte  pre¬ 
istoria  înfăptuitei  reforme  a  învăţământului  nostru  teologic  —  şi  ce¬ 
titorii  noştri  o  cunosc  —  îşi  poate  da  seama  ce  situaţie  de  provi¬ 
zorat  supărător  a  fost  curmată  şi  clarificată  prin  actul  acesta. 

Nu-i  locul  să  stabilim  răspunderi.  Am  întuneca  fără  vrere  bu¬ 
curia  acestei  isbânzi  care  nu-i  a  oamenilor,  ci  a  Bisericii  şi  a  Nea¬ 
mului  pe  care-l  însufleţeşte  ea.  A  Bisericii  —  pentrucă  reforma  să¬ 
vârşită  pune  grija  formării  clerului  nostru  sub  conducerea  şi  supra¬ 
vegherea  ei  mijlocită.  Lucru  care-i  cât  se  poate  de  firesc.  A  Nea¬ 
mului  —  pentrucă  aceeaşi  reformă  suprimă  una  din  împărecherile 
dintre  fraţi,  fără  a  rămânea  de  pe  urma  ei  nici  privilegiaţi,  nici  pă¬ 
gubaşi,  nici  învinşi,  nici  învingători. 

Facultăţile  de  Teologie  au  fost  apropiate  de  Biserică  mai  mult 
decât  erau  în  trecut.  Prestigiul  lor  —  prin  faptul  că  Biserica  do¬ 
bândeşte  un  cuvânt  hotărâtor  la  chemarea  şi  definitivarea  profeso¬ 
rilor  lor  —  ha  fost  deloc  ştirbit,  ci  întărit. 

Transformarea  seminariilor  în  licee  seminariale,  era  de  mult 
dorită.  înmulţirea  lor,  prin  prefacerea  liceelor  de  stat  —  acolo  unde 
trebue  —  in  licee  seminariale,  va  rodi  pe  seama  neamului  nostru  o 
pătură  intelectuală  care-şi  va  înfige  rădăcinile  convingerilor  ei  în 
zestrea  sufletească  ce  ne-a  apărat  şi  întărit  fiinţa  dealungul  veacu¬ 
rilor. 

Şi  în  sfârşit,  Academiilor  teologice  li  se  dau  drepturi  propor¬ 
ţionale  cu  obligaţiile  lor. 

Imensul  bine  cu  care  ne  vom  alege  de  pe  urma  acestui  act  de 
dreptate  poate  că  deabia  îl  întrezărim. 

Deocamdată,  datori  suntem  să  mulţumim  după  cuviinţă  celor 
ce  l-au  săvârşit.  Majestăţii  Sale  Regelui  Carol  II,  care  a  întărit  cu 
putere  de  lege  proiectul  Sf.  Sinod,  I.  P.  Sf.  Patriarh  Miron,  I.  P. 
Sf.  Mitropolit  Nicolae  al  Ardealului,  care  l-a  conceput  şi  P.  Sf. 
Episcop  Nicolae  Colan  care  a  contribuit  efectiv  la  realizarea  lui,  le 
vom  dovedi  recunoştinţa  cu  fapte.  GR1GORIE  T.  MARCV 


MIŞCAREA  LITERARĂ 

Gh.  Tulbure,  inspector  general  şcolar:  MITROPOLITUL  ŞA- 
GUNA ;  Opera  culturală,  scrisori  pastorale,  circulari  şcolare,  diverse ; 
Sibiu,  1938 ;  Tipografia  arhidiecezană  ;  Seria  didactică  Nr.  9 ;  X-|-458 
pag. ;  Lei  170. 

Despre  personalitatea  marelui  mitropolii  Şaguna  s’a  scris  mult 
la  noi.  Am  putea  spune  că  nici  un  ierarh  nu  ocupă  un  loc  mai  mare 
şi  mai  de  cinste.  Ceeace  caracterizează  însă  toate  aceste  lucrări 
biografice  este  faptul  că  în  ele  predomină  arhiereul  bărbat  politic, 
organizatorul,  omul  marilor  acţiuni  şi  iniţiative.  Ori  o  privire  asupra 
întregii  sale  opere  ne  duce  la  concluzia  că  Şaguna  a  fost  dublat  de 
un  adevărat  om  de  carte. 

Dl  Gh.  Tulbure  strângând  într’un  mănunchi  circulările  providen¬ 
ţialului  mitropolit,  le  precedează  de  un  valoros  studiu  asupra  întregii 
opere  culturale  a  mitropolitului  Şaguna. 

Dsa  cercetând  cu  grije  tot  ce-a  ieşit  de  sub  peana  marelui  vlă¬ 
dică,  îi  împarte  opera  în  trei  părţi  mari : 

a)  opere  originale  în  domeniul  literar  bisericesc 

b )  cârji  rituale  şi  manuale  de  teologie 

c)  manuale  didactice 

d)  pastorale  şi  circulari  şcolare. 

La  primul  capitol  sunt  amintite  scrierile  cu  caracter  polemic 
cari  au  apărut  în  urma  luptei  lui  Şaguna  pentru  emanciparea  Bise¬ 
ricii  ortodoxe  române  şi  pentru  organizarea  ei  pe  bază  constituţio¬ 
nală;  apoi  opere  de  Drept  canonic,  cuvântări  bisericeşti,  studii  pa¬ 
storale,  articole  de  ziare,  etc.  Din  acestea  reiese  că  Şaguna  a  fost 
un  intelectual  de  înaltă  cultură,  care  în  lupta  pentru  aşezarea  Bise¬ 
ricii  sale  în  drepturile  ei  istorice,  a  întrebuinţat  un  arsenal  ştiinţific  neo¬ 
bişnuit  timpului  său  tocmai  datorită  acestei  culturi. 

Dar  personalitatea  culturală  a  lui  Şaguna  se  poate  vedea  şi  de 
acolo  că  el  retipăreşte  toate  cărţile  liturgice,  dintre  cari  unele  sunt 
chiar  traduse  de  el,  altele  prefaţate,  iar  cum  este  Biblia,  e  precedată 
de  un  studiu  introductiv  care-1  arată  şi  aici  acasă.  Limba  acestor 
cârji  bisericeşti  este  limba  curată  a  poporului  nostru.  Prin  retipărirea 
lor,  Şaguna  umple  un  gol  imens  în  literatura  cărjilor  bisericeşti. 

Tot  datorită  dinamismului  său  cultural,  Şaguna  editează  mai 
multe  manuale  didactice  pe  cari  le  prefaţează.  Cu  tot  conţinutul  lor 
sumar,  rămân  şi  acestea  ca  începuturi  serioase  de  cultură  teologică. 

Din  pastoralele  şi  circulările  şcolare  putem  urmări  mai  uşor 
această  proeminentă  personalitate  culturală,  care  a  fost  mereu  preo¬ 
cupată  de  grija  de-a  da  neamului  său  un  avânt  spre  desrobire. 

In  primele  facem  cunoştinţă  cu  păstorul  desăvârşit,  bun  şi  blând 
ca  un  tată,  care-şi  revarsă  asupra  copiilor  lui  întreg  sufletul  său. 
Şaguna  din  iubire  faţă  de  turma  sa  n’a  odihnit  până  nu  i-a  asigurat 
o  organizaţie  bisericească  prin  care  să-şi  recâştige  drepturile  răpite 
de  străini.  Şi  a  reuşit.  Biserica  ne-a  fost  limanul  de  mântuire. 

Circulările  şcolare  ale  lui  Şaguna  sunt  o  parte  din  istoria  cul¬ 
turii  noastre.  Departe  de-a  îmbrăca  caracter  oficial,  ele  ne  desvelesc 
mai  degrabă  sufletul  sbuciumat  al  acestui  ctitor  de  aşezăminte  cul¬ 
turale,  care  a  înfruntat  cu  bărbăţie  piedecile  cari  se  ridicau  în  calea 
năzuinfii  spre  lumină  a  neamului  său,  precum  şi  grija  cotidiană  de-a 
ridica  şcoli  şi  a  le  înzestra  cu  dascăli. 

Aceasta  este  nota  caracteristică  a  personalităţii  culturale  a 
mitropolitului  Şaguna :  mereu  cu  arma  în  mână  pentru  cucerirea 
câte  unui  colţişor  de  lumină. 

In  cursul  păstoririi  sale  poartă  campanii  apolitice  cu  tocul  în 
mână,  scrie  cărţi,  revizuieşte  manualele  didactice,  prefaţează  cărţi 
rituale,  face  traduceri,  susţine  polemici,  se  pasionează  pentru  pro¬ 
bleme  înalte  de  cultură,  etc. 

Acesta  este  planul  cultural  unde  îl  întâlnim  pe  nemuritorul  no¬ 
stru  ierarh. 

Dl  inspector  Gh.  Tulbure  a  făcut  un  mare  serviciu  posterităţii 
publicând  pastoralele  şi  circularele  mitropolitului  Şaguna.  Prin  ele 
se  aruncă  lumină  şi  asupra  laturii  culturale  a  masivei  personalităţi, 
care  a  girat  evoluţia  întreagă  a  neamului  nostru  în  jumătatea  a  doua 
a  secolului  trecut.  Pr.  I.  BEju 

ISTORIA  FILOSOFIEI  MODERNE.  Nu  se  putea  concepe  o  săr¬ 
bătorire  mai  potrivită  pentru  un  crainic  în  lumea  spirituală,  decât 
a  fost  cea  plănuită  de  ilustra  „Societate  Română  de  Filosofie” 
din  Bucureşti,  pentru  proslăvirea  binemeritată  a  vrednicului  profesor 
universitar  Ion  Petrovici,  cu  prilejul  împlinirii  a  30  ani  de  învăţământ, 
oferindu-i  drept  omagiu  o  lucrare  aşteptată  cu  multă  sete  de  cătră 
toată  lumea  intelectuală  românească. 

Este  vorba  de  Istoria  Filosofiei  Moderne,  anun{ată  în  trei 
volume  de  cătră  susnumtta  societate.  Voi.  1  cuprinde  istoria  filosofiei 
moderne  dela  Renaştere  până  la  Em.  Kant.  (IX. +  542  pg.  Preţul  220 
Lei.  Apărută  în  Bucureşti,  1937).  Voi.  11  tratează  în  continuare  istoria 
filosofiei  moderne  dela  Kant  până  la  evolufionismul  englez  (pe  532 
pg.  Preţul  256  Lei.  Apărută  în  Bucureşti,  1938).  Voi.  111  se  află  sub 
tipar,  continuând  istoria  filosofiei  moderne  până  în  zilele  noastre. 

Monumentala  lucrare  umple  un  gol  supărător  în  literatura  noa¬ 
stră  filosofică.  Societatea  Română  de  Filosofie  a  avut  fericita  ins¬ 
piraţie  de  a  recurge  la  metoda  colaborării,  adeseori  şi  cu  frumoase 
rezultate  întrebuinţată  în  apus.  Cine  citeşte  cu  luare  aminte  volumi¬ 
noasa  şi  în  acelaş  timp  substanţiala  operă,  află  pe  paginile  ei  mierea 
cugetării  omeneşti  adunată  cu  multă  trudă  şi  abnegaţie  de  albinele 
harnice  ale  gândiri  actuale  româneşti,  numele  cărora  sunt  înşirate 


261 


REVISTA  TEOLOGICA 


pe  pagina  primă  a  fiecărui  volum  ca  singură  recunoştinţă  pentru 
munca  lor  neprecupetifă  depusă  cu  bucurie  sinceră  pe  altarul  cu¬ 
getării  româneşti. 

Problemele  filosofice  de  mult  n’au  mai  frământat  mfnfea  omenească; 
în  aşa  măsură  ca  în  zilele  noastre.  Dacă  spre  sfârşitul  veacului 
trecut  şi  la  începutul  veacului  nostru  câţiva  naivi  din  lumea  cuge- 
iării  credeau  împreună  cu  Ernsi  Haeckel  că  pentru  mintea  omenească 
atotputernică  nu  mai  există  taine  nepătrunse,  tocmai  spiritul  ştiin¬ 
ţific  esle  acela,  care  pune  mintea  omenească  în  faţa  a  tot  mai  nu¬ 
meroase  enigme,  aflând  tot  mai  dificil  răspunsul  la  întrebarea  ce 
este  realitatea  ultimă,  care  părea  atât  de  simplă  maferialiştilor 
simplişti,  cari  tocmai  din  pricina  simplicităţii  lor  au  declarat  filosofia 
drept  o  pierdere  de  vreme  inutilă. 

Omul  de  astăzi  nu  se  mulţumeşte  cu  o  „viaţă  după  trup*,  pri¬ 
matul  spiritului  nu  mai  esie  azi  tras  la  îndoială  de  nici  un  om  cu 
mintea  întreagă.  Acest  spirit  care  face  din  om  o  fiinţă  după  chipul 
şi  asemănarea  lui  Dumnezeu,  îşi  afirmă  azi  tot  mai  mult  dreptul  său 
la  viaţă,  cere  hrană  potrivită  firii  sale  şi  aceasta  este  reflexia  con¬ 
ştientă  asupra  universului  mic  care  este  omul. 

Ce  este  lumea  şi  ce  este  omul,  sunt  întrebări  cari  au  muncit 
mintea  omenească  din  cele  mai  vechi  timpuri.  Fructele  îmbelşugate 
ale  gândirii  omeneşti  muncite  de  aceste  probleme  şi  din  multiplele 
lor  derivate,  formează  acel  mozaic  bogat  pe  care-1  aflăm  în  paginile 
istoriei  filosofiei.  Puţini  îşi  dau  seama  de  eforturile  titanice  ale  celor 
mai  luminate  minţi  omeneşti,  eforturi  a  căror  răsplată  a  fost  ade¬ 
seori  supliciul,  surghinul  sau  arderea  pe  rug,  pentru  o  singură  do¬ 
rinţă  a  lor,  care  a  fost  aceea  de  a  scoate  neamul  omenesc  din  în- 
tunerecul  neştiinţei. 

Istoria  filosofiei,  adică  istoria  cugetării  omeneşti,  permite  azi 
oricărui  om  pe  care-1  frământă  problema  existenţei,  să  arunce  o  pri¬ 
vire  în  lumea  frământărilor  spirituale  din  trecutul  omenirii.  Fiind 
numărul  acestor  fel  de  oameni  foarte  mare  şi  la  noi,  „Societate  Ro¬ 
mână  de  Filosofie*  prin  studiul  publicat  aduce  un  mare  serviciu  cu¬ 
getării  româneşti,  punându-i  la  îndemână  un  izvor  bogat  şi  foarte 
scump. 

Suntem  convinşi  că  exprimăm  un  desiderat  general  rugând  „So¬ 
cietatea*  să  publice  cât  mai  curând  şi  istoria  filosofiei  din  antichitate 
până  la  renaştere.  Dr.  N.  TERCHILĂ 


KAscev&ouj  N.  Stparcwrou;  ’H  floijJtavuxY]  toO  'Aftou  ’laJicvvou  tou 
Xpuooor6pou.  ’Ev  ©sacraXovba)  1935,  pag,  186. 

Aprofundarea  învăţăturilor  şi  problemelor  ce  le  ridică  doctrina 
creştină  este  aproape  imposibilă  fără  un  studiu  continuu  şi  stăruitor 
al  operelor  sf.  Părinţi,  cari  identificându-se  cu  principiile  evanghe¬ 
lice  până  ia  fuziunea  ontologică  cu  acestea,  au  putut  să  pătrundă 
tainele  ce  le  ascunde  învăţătura  ei.  Apropierea  de  aceste  piscuri  de 

lumină  ale  creştinismului  nostru,  conslifue  garanţia  sigură  a  unei  mai 
uşoare  descifrări  a  adâncurilor  şi  înălţimilor  doctrinei  creştine. 

Domnul  Prof.  K.  Sţpauttrcou,  studiind  cu  asiduitate  opera  Sf. 
loan  Gură  de  Aur,  a  reuşit  —  prin  lucrarea  de  mai  sus  —  să  dea  la 
lumină  o  minunată  sinteză  a  învăţăturii  pastorale  a  acestui  sfânt 
Părinte. 

După  o  introducere  de  22  pag.  în  care  face  o  privire  de  an¬ 
samblu  a  felului  cum  văd  înalta  chemare  a  preoţiei  cel  mai  de 
seamă  sfinţi  Părinţi  ai  Bisericii,  autorul,  în  cele  patru  părţi  ale  lu¬ 
crării  sale,  expune  principiile  pastorale  ale  Sf.  loan  Gură  de  Aur, 
după  cum  urmează: 

Partea  J-a :  „Despre  preoţie*,  arătând  sublimitatea  dumnezeească 
a  acestei  înalte  chemări,  care  depăşeşte  orice  altă  demnitate  ome¬ 
nească. 

Partea  U-a:  „Despre  calităţile  preotului*,  semnalează  virtuţile 
cu  cari  trebue  să  fie  împodobit  slujitorul  allarului,  pentru  a  putea  fi 
vrednic  „împreună  lucrător  al  lui  Dumnezeu*  —  „0soO  ispsv  ouvsp-fot* 
—  la  mântuirea  oamenilor,  cum  atât  de  minunat  a  definit  chemarea 
preoţească  sf.  Ap.  Pavel. 

Partea  111-a :  „Descopere  modul  în  care  preotul  poate  să-şi  în¬ 
deplinească  ireproşabil  datoriile  ce  decurg  din  preoţie",  determi¬ 
nând  detailat  raporturile  lui  cu  parohienii,  în  diferitele  cazuri  pasto¬ 
rale,  ce  obvin  de  obiceiu  în  viaţa  unei  parohii. 

Partea  iV-a:  „Despre  întrebuinţarea  cuvântului  dumnezeesc*, 
indică  felul  în  care  trebue  utilizat  acesta,  atât  în  pastoraţia  gene¬ 
rală,  cât  şi  în  cea  individuală. 

Lucrarea  d.  K.  Sţpatwfcou,  fruct  al  unei  adânci  şi  minuţioase 
studieri  a  operei  Sf.  loan  Gură  de  Aur,  prezintă  într’adevăr  aspectul 
unui  veritabil  catehism  al  preotului. 

Alena  Diacon  D.  VEŞTEMEAN 

/.  Coman:  GENIUL  SFÂNTULUI  GRIGORIE  DIN  NAZlANZ 
(Instituiul  Român  de  Bizantinologie  Nr.  3) ;  Bucureşti,  1937 ;  62  p. ; 
Preţul  Lei  35. 

Iată  un  subiect  de  care  nu  te  poţi  apropia  să-i  desvălueşii  scli¬ 
pitoarele  frumuseţi  decâi  înarmai  cu  cel  puţi  două  însuşiri:  compe¬ 
tenţă  şi  talent.  Nu  le  ai?  Isbuteşli  cel  mult  să  caricaturizezi  un  om 
şi  o  operă  genială. 

Dl  prof.  univ.  Dr.  loan  Coman  le  posedă  pe  amândouă,  în 
măsură  excepţională.  Om  de-o  cultură  plină  şi  de  vederi  largi,  dsa 
scrie  cel  puţin  tot  aşa  de  frumos  precum  gândeşte.  E  un  exemplar 
de  elită  al  tinerei  generaţii  de  teologi  ortodocşi  români,  o  „zi  bună", 
cum  spune  zicala,  pe  care  noi  am  avut  norocul  s’o  zărim  anunţân- 
du-se  plină  de  făgăduinţi  „de  dimineaţă*,  adică  din  începuturile  sale. 
De- acum  încolo  vom  avea  plăcerea  să  prezentăm  mai  des  cetitorilor 
noştri  lucrările  dsale. 

Deocamdată  !..  Dacă  geniile  autentice  sunt  oameni  cu  adevărat 
mari,  oameni  de  zonă  superioară  şi  de  înaltă  talie  spirituală,  puteri 
uriaşe  cari  iniuesc  realitatea  eternă  şi  o  infăptuesc,  alunei  nu  mai 
încape  nici  o  îndoială  că  locul  sf.  Grigorie  din  Nazianz  trebue  căutat 
numai  în  rândurile  acestor  luceferi.  Geniul  lui  s’a  manifestat,  în 
chip  deosebit,  în  trei  direcţii:  teologie,  misionarism  şi  poezie.  Sub 
acest  întreit  aspect  ni-1  zugrăveşte  în  culori  calde  dl  I.  Coman,  du- 
păce  ne-a  clarificat  asupra  formaţiunii  genialului  sfânt.  Zece  ani 
de  studii  în  celebrele  oraşe  universitare  ale  vremii  —  printre  ele : 
Atena  —  complectaţi  cu  neîntrerupte  lecturi  proprii  şi  călătorii 
instructive,  i-au  înlesnit  sfântului  dobândirea  înaltei  ştiinfe  care  avea 
să  se  validiteze  mai  târziu.  Mediul  creştin  l-a  dotat  cu  o  credinţă  de 
neînfrânt.  Aceste  două  însuşiri  le  vedem  la  lucru  în  strălucita  sa  ca¬ 
rieră  de  teolog  şi  orator  creştin.  Elocvenţa  lui  cuceritoare  şi  cugetarea 
sa  adâncă  au  formulat  doctrina  despre  Sf.  Treime  în  chip  definitiv. 
Sf.  Grigorie  de  Nazianz,  ca  teolog,  este  neîntrecut.  Reproşul  ce  i  s’a 
adus  că  teologia  sa  este  înecată  prea  adeseori  în  torentul  oratoric, 
dl  I.  Coman  îi  respinge,  arătând  că  atunci  nu  era  chip  să  vorbeşti 
altfel  dacă  ţinteai  să  te  faci  ascultat.  In  orice  caz,  e  mai  de  preferai 
un  teolog  care  are  putinţa  să-şi  formuleze  impecabil  cugetările,  decât 
unul  care  gândeşte  just  dar  se  exprimă  confuz. 

Cuvântul  meşteşugit  şi  irezistibil  al  misionarului  străpunge  rân¬ 
durile  ereticilor  iar  delicata  simţire  a  poetului  vrăjeşte  până  astăzi 
pe  ceice  se  apleacă  asupra  versurilor  sale  într'aripate. 

Dar  sf.  Grigorie  de  Nazianz  este  mai  mult  decât  atât.  El  e 
una  din  cele  mai  reliefate  personalităţi  cari  aruncă  o  punte  de  tre¬ 
cere  dela  spiritul  Atenei  ia  acela  al  Bizanţului,  e  un  precursor  al 
strălucirii  la  care  avea  să  ajungă  celebrul  oraş  imperial  dela  gura 
Bosforului.  Aici  voia  să  ajungă  dl  I.  Coman,  a  cărui  lucrare  apare 
în  colecjia  Institutului  de  Bizantinologie,  îngrijită  de  dl  prof.  N.  lorga. 

In  cursul  lecturii,  am  remarcat  un  fragment  care  trebue  aplaudat. 
11  reproduc,  poftind  pe  cetitori  să  mediteze  asupra  lui:  „Teologia 
este  un  lucru  foarte  greu.  Ea  presupune „  la  adevăraţii  şi  marii 
teologi,  nu  numai  o  remarcabilă  putere  dialectică  prin  care  să-şi 
orhestreze  întreaga  gamă  a  unui  sistem,  ci  mai  ales  o  robustă 
şi  o  înaltă  ştlinfă.  Credinţa  este  însuşi  nervul  şt  raţiunea  de-a  fi 
ale  unei  teologii.  O  teologie  fără  credinţă  este  un  palat  vid  în 
care  nu  pot  trăi  decât,  cel  mult  duhurile  ipocriziei  şi  vanităţii'' 

E  una  din  cele  mai  frumoase  cărji  pe  cari  le-am  citii. 

GRIGORIE  T.  MARCU 

ANNUAIRE  DE  L’UNIVERSITE  DE  SOFIA,  VI.  Faculfe  de  theo- 
logie.  Sofia  1917. 

A  aparul  anuarul  facultăţii  de  teologie  dela  universitatea  din 
Solia  pe  anul  şcolar  1936  1937.  Temele  trataie  în  acest  anuar  sunt 
următoarele :]  Epistola  către  Evrei  şi  tradiţia  istorică,  de  profesor 
N.  N.  Glubokovsehi;  Asociajia  religioasă  „Dobrija  Samarjanin* 
(bunul  samaritean)  de  prof.  D.  W.  Diulgerov ;  Evanghelia  Sf.  Marcu, 

studiu  introductiv,  de  prof.  Chr.  Gulaouroff ;  Insiruc{ia  religioase 
şi  sfatul  modern  de  Proioiereu-Prof.  Chr.  Dimlfrov ;  Vechi  notife 
şi  inscripţii,  de  profopop-prof,  Ivan  Goşev;  Parlamentarism  şi  crize 
de  răspundere  în  biserica  ortodoxă  bulgară,  de  Arhim.  prof.  Evtimie 
Sapundşijeff ;  Profetul  leremia  şi  timpul  său,  de  Prot.  prof.  G.  L 
Şavelschi ;  Naţiune,  stat,  lume  şi  biserică  în  răsăritul  ortodox  ca 
problemă  teologică,  de  Protopop  profesor  Ştefan  Ţankov. 

Până  când  vom  avea  prilejul  să  ne  referim  la  toate  femele 
tratate  în  acest  voluminos  anuar,  menţionăm  studiul  de  teologie  bi¬ 
blică  al  păr.  protopop-prof.  Şavelschi.  Teologul  Şavelschi  e  cunoscut 
şi  cititorilor  noştri.  Nu  de  mult  a  apărut  în  româneşte  prefioasa  sa 
lucrare  asupra  Psalmilor.  Aceasta  prin  silinţele  dlui  Bogdane},  dela 
Chişinău. 

In  tratatul:  .Profetul  leremia  şi  timpul  său",  trece  prin  luminile 
minjii  sale  epoca  lui  leremia  cu  variatele  ei  siări  sociale.  Ni  se  dă 
o  înfăţişare  limpede  mai  ales  a  stării  religtoase-morale  din  acea 
epocă.  Decadenta  poporului,  silinţele  profetului  de  a-1  salva  dela 
ruina  care  se  apropia  cu  paşi  repezi,  chestiuni  inlroductive,  ermî- 
neuiice  şi  de  filologie  biblică,  formează  preocuparea  deosebită  a 
veneratului  Şavelschi.  Rezultă  clar  din  tratatatul  de  mai  sus  că: 
Cartea  profetului  leremia  constitue  o  scriere  importantă  nu  numai 
din  punctul  de  oedere  al  Vechiului  Testament,  ci  este  totodată 
un  prepos  document  al  istoriei  străvechi. 

Prof.  N.  NEAGA 


Ggî 


Dr.  Gh.  Cronf:  PRESCRIPŢIA  IN  DREPTUL  BISERICESC 
(Extras  din  „Biserica  Ortodoxă  Română");  Bucureşti,  1938;  30  pag. 

Autorul  consultă  codificările  în  limba  grecească  ale  celor  trei  ca- 
nonişfi  orientali:  Balsamor,  Zonara  şi  Arisien;  deasemenea  şl  lu¬ 
crările  unor  canonişti  apuseni,  în  limba  franceză,  precum  şt  alte  lu¬ 
crări  de  codificare,  cum  sunt :  Sintagma  alfabetică  a  lui  Matei  Vlăstare, 
din  veacul  el  14-lea  precum  şi  lucrarea  mai  recentă  de  mare  va¬ 
loare  a  lui  G.  A.  Rallis  şi  M.  Pollis. 

In  aprecierile  sale  se  extinde  şi  la  putinele  lucrări  din  iurispru- 
den{a  canonică  în  limba  română,  referindu-se  la  traducerea  în  limba 
româna  a  unor  lucrări  canonice  în  limba  slavonă,  cum  este:  „Dreptul 
bisericesc  oriental*  de  N.  Milaş  şl  „Canoanele  Bisericii  oriodoxe* 
traduse  de  Popovici-Kovincici. 

In  materie  de  drept  bisericesc  bine  orienta!,  scoale  la  iveală 
practica  bisericii  cu  privire  la  aplicarea  prescripţiei  îr>  afacerile 
administrative  şi  Juridice,  în  legătură  şi  cu  legislaţia  civilă,  dând 
dovadă  de  interes  peniru  tratarea  feoretică-şftintifică  a  materia¬ 
lului  de  drept  bisericesc,  teren  cam  părăginit  în  literatura  noastră 
bisericească. 

Deci  năzuinjele  autorului  broşurei  numai  cu  aprecieri  favo¬ 
rabile  pot  fi  întâmpinate.  Dr.  I.  HRAD1L 

Preotul  Dr.  Olimp  N.  Căciulă:  ANATEMATISMELE  SF.  CHIRIL 
AL  ALEXANDRIEI ;  Bucureşti,  Tip.  Cărţilor  Bisericeşti,  1937 ;  112  p. 

Despre  Păr.  Dr.  O.  N.  Căciulă,  directorul  seminarului  Nifon 
din  Capitală,  dacă  nu  mă’nşel,  revista  noastră  are  abia  acum  pri¬ 
lejul  să  vorbească  pentru  prima  dată.  Pricina?  Aceasta-i  prima  lu¬ 
crare  a  C.  Sale  care  ne  parvine.  Mai  are  şi  altele.  Una  din  ele,  îşi 
aşteaptă  rândul  să  fie  încrestată  la  răboj. 

C.  Sa  face  parte  din  pleiada  tinerilor  noştri  teologi  cari  au 
studiat  cu  mult  folos  la  Atena.  De  acolo  s’a  ales  cu  o  dragoste 
caldă  pentru  comorile  de’nfelepciune  ale  literaturii  patristice  care  — 
ca  unuia  care  stăpâneşte  perfect  limba  greacă  —  îi  sunt  accesibile 
în  original. 

In  lucrarea  aceasta,  ne  rememorează  —  adâncind-o  —  cea  mai 
importantă  fază  din  luptele  hristologice  ale  veacului  V.  Împotriva  lui 
Nestorie,  care  tăgăduia  sf.  Fecioare  Maria  fiilul  de  Maică  a  Dom¬ 
nului,  sf.  Chirii  al  Alexandriei  a  formulat  în  12  articole  întreaga  dogmă 
hristologică  a  Bisericii.  Ele  au  stârnit  discuţii  aprinse  şi  durabile. 

Un  bogat  material  documentar  tradus  în  româneşte  (p,  33 — 109), 
întregeşte  capiiolul  cu  istoricul  acestei  lupte  celebre  purfaie  pentru 
curăţenia  credinţei  Bisericii. 

Autorului  nu  i-a  lipsii  nici  una  din  însuşirile  cari  asigură  reu¬ 
şita  unei  lucrări  anevoioase.  GR.  T.  M. 

❖ 


Gh .  Beniog  şi  Aurel  Radu:  ZILE  MARI  (Bibi.  poporală  a  Aso- 
ciajiunii  „Astra“  Nr.  240 — 241);  Sibiu,  1937;  140  p.,  Lei  10. 

La  concursul  deschis  de  comitetul  central  al  Asociatiunii 
„Astra",  pentru  cinci  conferinţe  populare  alcăluile  pentru  zile  de 
praznic  naţional,  premiul  I  a  fost  acordat  distinsului  literat  d!  Horia 
Teculescu,  iar  premial  II  dlui  înv.  Gh.  Beniog  şi  colaboratorului 
nostru  Păr.  Aurel  Radu.  Conferinţele  premiate  sunt  publicate  în 
broşura  de  fa|ă.  Ele  preamăresc:  24  Ianuarie,  10  Maiu,  8  Iunie, 
Ziua  Eroilor  şi  1  Decemvrie. 

Pentru  preotimea  noastră,  ele  sunt  cel  pufin  necesare.  gr.  t.  m. 

ADUNAREA  EPARHIALĂ  a  Arhiepiscopiei  noasfre  s'a  finul  în 
1  şi  2  Maiu  c.  Deschiderea  sesiunii  s'a  făcut  în  catedrala  mitropo¬ 
litană,  la  sfârşitul  sf.  Liturghii  pe  care  a  servit-o  însuşi  I.  P.  S.  Mi¬ 
tropolit  Nicolae,  înconjurat  de  preoţi  şi  diaconi.  Cu  această  ocazie 
1.  P.  S.  Sa  a  rostit  o  frumoasă  cuvântare  din  care  reiese  grija  înal¬ 
tului  Ierarh  de  soarta  organizaţiei  noastre  bisericeşti  şi  mulţumirea 
pentru  progresul  realizat  de  Biserica  noastră  în  anul  trecut. 

Luni  2  Maiu  c.,  orele  9,  adunarea  şi-a  continuat  lucrările  în  sala 
cea  mare  a  Prefecturii.  I.  P.  S.  Sa  conduce  lucrările  asistat  de  P. 
S.  Arhiereu-vicar  Vasile. 

Dl  Dr .  L.  Borcia  citeşte  Raportul  referitor  la  continuarea 
mandatelor  deputaţilor  eparhiali. 

Adunarea  eparhială  roagă  pe  1.  P.  S.  Miiropolit  să  ia  toate  mă¬ 
surile  ca  autonomia  Bisericii  şi  drepturile  ei  imprescriptibile  să  nu 
sufere  nici  o  ştirbire. 

Al  doilea  raport,  al  Comisiunli  de  organizare,  îl  citeşte  P.  C. 
protopop  E.  Stoica.  Sunt  înşirate  aci  evenimentele  mai  însemnate  din 
Arhiepiscopia  noastră,  ca :  vizitele  M.  S.  Regelui  în  Ardeal,  con¬ 
gresul  Soc.  Ort.-NaJ.  a  Femeilor  Române,  {inul  în  Sibiu;  vizita  epis¬ 
copului  Buxton  din  Gibralfar;  trecerea  cierului  la  Casa  de  pensiuni 
a  statului.  In  cuvinte  bine  simjiie  raportul  aminteşte  înzestrarea  Ar¬ 
hiepiscopiei  noastre  cu  averea  fostei  „Universilăfi  săseşti*  —  cea 
mai  însemnată  danie  regală  făcută  vreodată  bisericii  noastre,  care  va 
fi  administrata  sub  denumirea  aFundafia  Regele  Caro!  al  l[-lea“, 
în  serviciul  bisericii. 

Raportul  mai  aminteşte  trecerea  Ia  pensie  a  vrednicului  con¬ 
silier  arhiepiscopesc  P.  C.  Dr.  Gh.  Proca,  după  44  ani  de  serviciu. 
I.  P.  S.  Sa  mulţumeşte  P.  C.  Sale  pentru  munca  depusă  ca  profesor, 
redactor  la  „Telegraful  Român*  şt  consilier  arhiepiscopesc  şi-i 
urează  via{ă  îndelungată. 

Păr.  prot.  Dr.  D.  Borcia  prezintă  raportul  Secţiei  bisericeşti.  Aci 
suni  înşirate  vizitările  canonice  ale  I.  P.  S.  Sale  şi  ale  P.  S.  Vasile, 
apoi  progresul  făcut  de  biserica  noastră  în  Secuime,  etc. 

Raportul  dlui  I.  Sandu,  dir.  Şcoalei  normale  „A.  Şaguna*  despre 
cele  culturale  este  luminos  şi  documentat.  In  el  sunt  amintite  şcoa- 
leie  noastre:  Academia  teologică,  Şcoala  normală  „A.  Şaguna*  sec|ia 
bâeti  şi  fete,  liceul  „A.  Şaguna*  Braşov,  liceul  „Avram  Iancu*  Brad, 
şi  şcoalele  primare,  cari  toate  sunt  o  mândrie  a  învăţământului  ro¬ 
mânesc. 

Raportul  Senatului  epiiropesc  îl  citeşte  d)  I.  Ghişe.  Sunt  men¬ 
ţionate  aici  daniile,  de  mai  multe  milioane,  pe  cari  credincioşii  le-au 
făcut  bisericii  noastre. 

Acesta  fiind  ultimul  raport,  I.  P.  S.  Sa  rosteşte  un  cuvânt  cald 
de  mulfumire  pentru  ce  s’a  realizat  în  anul  trecut,  după  care  în  nu¬ 
mele  adunării  dl  Dr.  A.  Vlad  aduce  omagii  I.  P.  S.  Sale  pentru 
grija  ce-o  poartă  Bisericii  şi-l  urează  succes  In  toate  acţiunile  Sale, 

*3* 

NOUL  CONSILIER  ARH1EP1SCOPESC.  Prin  trecerea  la  pensie 
a  P,  C.  Dr,  Gh.  Proca,  a  rămas  vacant  un  post  de  consilier  arhi- 
episcopesc.  Adunarea  eparhială  din  această  sesiune  avea  să  desem¬ 
neze  pe  cel  vrednic  de-a  ocupa  acest  loc  de  răspundere.  Şi  deputaţii, 
după  o  matură  chibzuinfă,  au  ales  pe  tânărul  profesor  dela  Aca¬ 
demia  teologică  Pr.  Spiridon  Cândea. 

Şi  n’au  greşit  deputafii.  Alesul  lor,  pe  lângă  studii  frumoase 
făcute  în  {ară,  apoi  la  Atena  şi  Miinchen,  aduce  în  postul  ce  ocupa, 
pe  lângă  o  bogată  ştiinţă  de  carte,  avânt  tineresc,  minte  chibzuită 
şi  judecată  clară. 

Dar  e  de  prisos  să  mai  complectăm  prezentarea.  Cititorii  ace¬ 
stei  reviste  îl  cunosc  destul  de  bine  pe  păr.  Cândea.  L-au  întâlnit 
de  nenumărate  ori  în  aceste  coloane.  De  aceea  bucuria  noastră 
pentru  noua  demnitate  ce-o  ocupă  preţiosul  colaborator  este  mare. 

îi  dorim  cordial  muncă  rodnică.  Pr.  I.  BE]U 

“3* 

f  OCTAVIAN  GOGA  (1881—1938).  Sâmbătă  7  Maiu  a.  e„ 
după  câteva  zile  de  suferinţă,  a  închis  ochii,  în  reşedinţa  sa  dela 
Ciucea,  Octavian  Goga.  Până’n  clipa  din  urmă,  poetul  şi  luptătorul 
naţionalist  a  bravat  creştineşte  aripa  morţii  ce  fâlfâia  la  căpătâiul 
său.  P.  Sf.  Episcop  Nicolae  Colan,  asistat  de  câţiva  preoji,  l-a  grijit 
sufleteşte  în  pragul  mutării  sale  în  corturile  drepţilor.  La  căpătâiul 
poetului  adormit  în  Domnul,  a  fost  un  continuu  pelerinaj.  Ţara,  care 
a  aflat  cu  răsuflarea  tăiată  cufremurătoarea  veste,  l-a  întâmpinat  cu 
lacrimi  şi  flori  în  ultimul  drum  pe  care  l-a  făcut  nemuritorul  poet 
dealungul  ei,  în  ziua  de  10  Maiu  a.  c. 

La  funerariile  naţionale  cari  s’au  desfăşurat  în  Bucureşti  Joi 
12  Matu  a.  c.,  cu  o  pompă  vrednică  de  marele  defunct,  au  jelit 
mulţimi  uriaşe  în  frunte  cu  M.  Sa  Regele  Carol  11  şi  Măria  Sa  Ma¬ 
rele  Voevod  Mihai.  Un  sobor  de  arhierei,  preoji  şi  diaconi,  în  frunte 
cu  I.  P.  Sf.  -Lor  Patriarhul  Mlron  şi  Mitropolitul  Nicolae  al  Ardea¬ 
lului,  au  prohodit  această  glorie  a  neamului.  Conform  dorinţei  ex¬ 
primate  prin  testament,  nu  s’a  ţinut  nici  o  cuvântare.  Osemintele  lui 
Octavian  Goga  vor  odihni  câtva  timp  în  cimitirul  Belu  din  Capitală 
şi  apoi  se  vor  întoarce  întru  ale  sale,  la  Ciucea. 

Creator  al  Ministerului  Cultelor  (1920),  crainic  însufleţit  al  Or¬ 
todoxiei  naţionale  şi  membru  de  frunte  în  corporaţiile  noastre  bise¬ 
riceşti,  Octavian  Goga  şi-a  pecetluit  ataşamentul  său  cald  iaţă  de 
credinja  strămoşască  testând  castelul  dela  Ciucea  Episcopiei  Clu¬ 
jului,  cu  dorinţa  de-a  fi  prefăcut  într’o  mănăstire  de  călugări  căr¬ 
turari.  Jertfa  lui,  fie  bine  primită ;  odihna  lui,  pacinică  şi  pomenirea-i 
pururea  binecuvântaiă. 

REORGANIZAREA  ÎNVĂŢĂMÂNTULUI  TEOLOGIC.  „Monitorul 
Oficial"  nr.  113  din  19  Maiu  a.  c.,  p.  2420  publică  următorul 
Decret-Lege  nr.  1960  pentru  învăţământul  teologic  şi  seminarial  al 
Bisericii  ortodoxe  române : 

ART.  1.  —  învăţământul  teologic  se  predă  în  Facullă{i  şi  Acade¬ 
mii  teologice. 

ART.  2.  —  Facultăţile  de  teologie  în  număr  de  trei  şi  anume 
din  Bucureşti,  Iaşi  şi  Cernăuţi,  funcţionează  în  cadrul  Universităţilor 
respective. 

ART.  3.  —  La  recrutarea  profesorilor  şi  conferenţiarilor  dela 
Facultăţile  de  teologie,  care  se  va  face  după  normele  legii  învăţă¬ 
mântului  universitar,  va  lua  parte  şi  un  delegat  al  Sfântului  Sinod, 
dintre  membrii  săi,  care  va  prezida  la  chemări,  Consiliul  Facultăţii, 
iar  la  numiri  de  profesori  şi  conferenţiari  Comisiunile  examinatoare. 
Delegatul  Sfântului  Sinod,  va  fi  ales  de  preferinţă  dintre  chiriarhii 
care  au  sau  au  avut  un  grad  în  învăţământul  universitar  teologic. 

Definitivarea  la  catedră  se  va  face  numai  după  hirotonie. 

ART.  4,  —  Facultăţile  teologice  conferă  titluri  de:  licenţiat, 
magistru  şi  doctor  în  teologie. 

ART.  5.  —  Pe  lângă  fiecare  Facultate  de  teologie  va  funcţiona, 
sub  conducerea  directă  a  Bisericii,  câte  un  internat,  în  care  vor  fi 
primi|i  studenjii  Facultăjii,  Aceştia  vor  fi  preferaţi  la  hirotonie. 

ART.  6.  —  Afară  de  Academiile  teologice  cari  funcţionează  la 
Sibiu,  Arad,  Caransebeş,  Oradea  şi  Cluj,  se  va  mai  înfiinţa  câte  o 
Academie  teologică  pentru  Mitropoliile:  Ungro-Vlahiei,  Moldovei, 
Bucovinei  şi  Basarabiei,  după  posibilităţile  bugetare. 

ART.  7.  Academiile  teologice  stau  sub  conducerea  directă  a 
Bisericii  şi  sub  jurisdicţia  chiriarhilor  în  ele  căror  eparhii  func¬ 
ţionează. 

ART.  8.  —  Duraia  studiilor  la  Academiile  teologice  este  de 
patru  ani  pentru  licenţă. 

ART.  9.  —  Academiile  teologice  conferă  titluri  de:  licenţiat 
şi  magistru  în  teologie. 

ART.  10.  —  Profesorii  Academiilor  teologice  se  recrutează  dintre 
candidaţii  care  au  titlul  de  Doctor  în  teologie  ortodoxă  şi  care  au 
publicat  lucrări  de  specialitate  după  analogie  dela  art.  3.  Definiti¬ 
varea  la  catedră  se  face  numai  după  hirotonie. 

ART.  11.  —  La  Academiile  teologice  se  pot  înscrie  absolvenţii 
cu  diploma  ai  Seminariilor  şi  bacalaureaţii  liceelor  seminariale 
şi  clasice. 

ART.  12.  —  Pe  lângă  fiecare  Academie  teologică  va  funcţiona 
câte  un  internat  în  care  sunt  obligaţi  să  intre  toti  studenjii  înscrişi. 

ART.  13.  ■ —  Academiile  teologice  vor  funcţiona  potrivit  nor¬ 
melor  unui  regulament  pe  care-1  va  alcătui  Sfântul  Sinod. 

ART.  14.  —  Actualele  Seminarii  teologice,  cu  organizarea  lor 
de  licee  seminariale  irec  sub  conducerea  Bisericii.  Asemenea  licee 
seminariale  se  înfiinţează,  iot  sub  jurisdicţia  Bisericii,  în  fiecare 
eparhie,  prin  Iransformări  de  licee  de  Stat.  Unde  interesele  Bisericii 

o  cer,  se  pot  înfiin{a  şcoli  normale  confesionale  în  locul  liceelor 
seminariale. 

ART.  15.  —  Recrutarea  profesorilor,  a  corpului  administrativ, 
programa  analitică  şi  în  general  funcţionarea  liceelor  seminariale, 
vor  urma  normele  unui  regulament  întocmit  de  către  Sfântul  Sinod, 
de  acord  cu  Ministerul  Educafiunfi  Naţionale. 

ART.  16.  —  Toate  legile,  regulamentele  şi  dispozi{iunile  care 
contravin  prezentului  decret-tege  sunt  şi  rămân  abrogate. 

ART.  17.  —  Prezentul  decret*lege  intră  în  vigoare  odată  cu 
promulgarea  lui. 

Decretul  e  semnat  de  M.  Sa  Regele  Carol  If,  de  1.  P.  Sf.  Pa¬ 
triarh  Miron,  Prim-minlstru,  P.  Sf.  Episcop  Nicolae  Colan,  Ministrul 
Educajiunii  Naţionale  şi  al  Cultelor  şi  Artelor  şi  de  dnii  Miniştri  M. 
Cancicov,  al  Finanţelor  şi  V.  lamandi,  al  JusfiJlei. 

& 

t  ).  M.  LAGRANGE.  Tocmai  când  împlinea  venerabila  vârstă 
de  84  ani,  s’a  stins  la  Saint-Maxim  (Franţa)  cel  mai  mara  teolog 
biblic  romano-catolic. 

Viata  savantului  dominican  Joseph  Mărie  Lagrange  (1855-1937), 
e  ceva  puţin  obicinuit.  O  literatură  teologică  imensă  se  leagă  de 
numele  său.  Erudit  şi  harnic  din  cale  afară,  Lagrange  a  fost  unul 
dintre  putinii  teologi  contimporani  cari  au  apărat  cu  argumente 
ştiinţifice  caracterul  inspirat  şi  omogenitatea  cărţilor  Sf.  Scripturi  — 
T.  N.  în  special  —  împotriva  tezelor  aventuroase  ale  criiicei  nega¬ 
tive.  Studiile  strălucite  de  litere  pe  cari  le-a  făcut  în  tinereţe,  i-au 
înlesnit  cunoaşterea  temeinică  a  clasicilor  greci  şi  romani  şi  stabi¬ 
lirea  raportului  exact  în  care  stă  creştinismul  cu  ideile  religioase 
filosofice  ale  antichităţii. 

Lucrările  lui?  A  le  înşira,  ar  fi  o  întreprindere  anevoiasă. 
Esenţialul  se  găseşte  în  colecţia  „Efudes  Bibliques“,  care  apare, 
culiivată  de  ei,  la  editura  1.  Gabalda  din  Paris. 

In  1890,  Lagrange  a  întemeiat,  împreună  cu  confratele  său 
Sejourne,  mănăstirea  sf.  Ştefan  şi  celebra.  Ecole  Biblique  din  Ieru¬ 
salim.  Doi  ani  mai  târziu,  apare  acolo  valoroasa  Revue  Biblique, 
în  care  Lagrange  scria  număr  de  număr,  până  la  moarte. 

Biserica  lui,  pe  care  a  slujit-o  cu  un  rar  devotament,  nu  l-a 
răsplătit  precum  merita.  In  toiul  certei  moderniste,  Lagrange  a  fost 
suspectat  la  rând  cu  teologii  rebeli  de  falia  bietului  abate  Alfred 
Loisy.  In  Aprilie  1906,  în  vreme  ce  el  fusese  chemat  la  Roma  ad 
audiendum  verbum,  profivnicul  său  P.  Delaftre  —  care  nu  s’a  afirmat 
prin  nimic  deosebit  în  specialitatea  sa  —  era  poftit,  la  dorinţa 
expresă  a  Episcopului  Romei,  ca  profesor  de  exegeză  la  Universi¬ 
tatea  gregoriană  şi  numit  membru  al  Comisiunii  biblice. 

Astăzi,  biserica  romană  culege  dobânzile  faimei  lui,  cot  la  cot 
cu  teologii  biblici  de  pretutindenea,  cari  nu-i  precupeţesc  deloc  ad¬ 
miraţia  la  care  are  drepiul  răposatul  savant  ).  M.  Lagrange. 

GR.  T.  M. 


NOTE  Şl  INFORMAŢII 


FRÂNELE  şcolii  româneşti 
se  află  în  mâini  bune.  Cu  prile¬ 
jul  recentului  congres  al  profe¬ 
sorilor  secundari,  finul  în  încă¬ 
perile  istoricului  liceu  ortodox 
român  «Andrei  Şaguna*  dela 
Braşov  şi  apoi  într'o  circulară 
trimisă  direcţiunilor  şcolare,  P. 
Sf.  Episcop  Nicolae  Colan,  Mi¬ 
nistrul  Educaţiei  Naţionale  şt  al 
Cultelor  şi  Artelor,  a  dat  o 
seamă  de  directive  sănătoase 
în  sensul  activării  educafiei  re- 
ligioase-morale  în  învăţământul 
românesc. 

Promitem  să  revenim! 

*0* 

I.  P.  SF.  Patriarh  Miron,  pre¬ 
şedintele  Consiliului  de  miniştri 
a  făcut  luna  trecută  o  călătorie 
oficială  în  Polonia,  ca  să  întoarcă 
vizita  I.  P.  Sf.  Mitropolit  Dionl- 
sie  al  Varşoviei.  înaltul  Ierarh 
a  fost  primit  cu  toate  onorurile 
cuvenite,  atât  de  biserica  orto¬ 
doxă  cât  şi  de  mai  marii  repu¬ 
blicii  poloneze. 

Vizita  aceasta  a  constituit  un 
prilej  deosebit  pentru  verificarea 
Trăinicie!  legăturilor  creştineşti 
dintre  cele  două  biserici  orto¬ 
doxe,  cât  şi  pentru  întărirea  ra¬ 
porturilor  de  prietenie  dintre  Ro¬ 
mânia  şi  Polonia. 

Sperăm  să-i  urmeze  altele. 
Aceasta  cu  atât  mai  vârtos  cu 
cât  astăzi  suntem  cea  mai  pu¬ 
ternică  biserică  ortodoxă. 

-O 

ÎNSEMNĂM  cu  simpatia  de 
totdeauna  bunul  nume  pe  care 
ni  l-au  făcut  peste  hotare,  şi  de 


astă  dată,  cei  doi  ambasadori 
culturali  dela  Universitatea  din 
Cluj :  dnii  Prof.  Sextll  Puşcariu 
şi  I.  Lupaş. 

Primul  a  conferenţiat  la  Uni¬ 
versităţile  din  Paris  şi  Var¬ 
şovia  despre  «Latinitatea  răsă¬ 
riteană"  şi  despre  „Atlasul  ling¬ 
vistic  român*. 

DI  Prof.  I.  Lupaş  a  conferen¬ 
ţia!  la  Universitatea  din  Bratis¬ 
lava  despre  celebrul  unionist 
român  din  veacul  XVI,  Nicolae 
Olahus,  originar  din  Sibiu.  La 
sfârşit,  rectorul  Universităţii  nu¬ 
mite  a  declarat,  în  aplauzele  se¬ 
lectului  auditoriu,  că  dupăce  a 
ascultat  expunerea  savantului 
nostru  academician,  s'a  convins 
pe  deplin  de  obârşia  românească 
a  lui  Nicolae  Olahus. 

-0» 

PRIN  osârdia  Păr.  Dr.  Olimp 
N.  Căciulă,  directorul  semina¬ 
rului  Nifon  din  capitală  şi  a  dlui 
Dr.  Dumitru  Fecioru,  Luni  16 
Maiu  a.  c.  s’a  făcut  deschiderea 
sărbătorească  a  unei  Librării 
Teologice,  în  Bucureşti,  strada 
11  Iunie  nr.  12.  Solemnitatea  a 
fost  onorată  cu  prezenţa  P.  S. 
Arhierei  Irineu  Mihălcescu  Târ- 
govişteanul  şi  Veniamin  Pociten 
Ploeşteanul,  vicarii  Patriarhiei. 

Printr’o  reclamă  sănătoasă, 
desfăşurată  prin  Radio,  prin 
presă  şl  printr’un  buletin  biblio¬ 
grafic  propriu,  Librăria  Teolo¬ 
gică  se  va  strădui  să  facă  cu¬ 
noscută  slova  noastră  religioasă 
în  toate  laturile  tării. 

Aşadar,  e  vorba  de-o  cen¬ 
trală  a  cărjll  teologice,  pe  care 
şi  noi  am  cerul-o  în  repetate 
rânduri. 

Să  fie  înir’un  ceas  bun ! 

*0- 

DISPOZIŢIEI  patriarhale  — - 
care  îndrumă  pe  funcjionarii 
Statului  să  se  spovedească  şi  să 
se  cuminece  —  mai  marii  Străjii 
Ţării,  în  frunte  cu  dl  Coman¬ 
dant  maior-adj.  Teofil  Sidoro- 
vici,  i-au  dat  urmare  ca  nişte 
oameni  orânduiţi  ce  sunt. 

■O- 

PENTRU  a  asigura  o  partici¬ 
pare  cât  mai  numeroasă  la  con¬ 
gresul  euharistie  dela  Budapesta, 
la  noi  s’a  nevoit  pesfe  puteri 
„Unirea"  dela  Blaj.  Iar  când  i 
s’a  spus  că  nu-i  „consult"  să  ia 
parte  români  la  acest  congres, 
deoarece  acolo  se  va  vorbi  pe 
lângă  cele  euharislice  şi  câte 
ceva  despre  Ungaria  „mutilată", 
clâbucii  ei  au  început  să  stropea¬ 
scă  de  zor.  Curat  ca  deobiceiu... 

O* 

UNIREA  dela  Blaj  se  acaţă 
de  noi  cu  „Telefonul",  din  pri¬ 
cina  notei  referitoare  la  prăz- 
nuirea  uniată  a  centenarului  „Ga¬ 
zetei  Transilvaniei*  şi,  fireşte, 
ne  batjocoreşte.  Dar  nu  suflă  o 
vorbă  despre  chestia  aceea  cu 
literele  latine.  Şi  asta,  tot  ca 
deobiceiu. 

încolo,  mofturile  ei  nu  merită 
osteneala  unei  răfueli,  căci  nu-i 
nimic  nou  în  ele. 

•O 

CĂLUGĂRII  asumptionişfi 
dela  Constantînopol  s’au  mulat 
la  Bucureşti.  Duminecă  8  Maiu 


a.  c.  s’a  făcut  inaugurarea  săr¬ 
bătorească  a  activităţii  lor,  care 
se  va  desfăşura  sub  streaşină 
ocrotitoare  şi  înşelătoare  a  aşa 
numitului  Institut  francez  de  bi¬ 
zantinologie. 

Odată  cu  ei,  a  venii  la  noi 
şi  revista  lor  „Echos  d'Orieni". 
Şi  încă  ceva :  un  all  bold  al 
Vaticanului.  GR  T.  M. 

<h 

LA  28  Iunie  crt.  se  împlinesc 
trei  sute  de  ani  dela  moartea 
marelui  patriarh  al  Consianiino- 
polului  Chirii  Lucaris.  Cetăţenii 
insulei  Creta,  locul  de  origine 
al  acestui  mucenic  al  ortodoxiei, 
apreciind  cum  se  cuvine  înalta 
lui  personalitate,  au  hotărât  să 
prăznuiască  la  1  Nov  cri.,  în 
cadre  sărbătoreşli,  acest  întreit 
centenar.  Comitetul  însărcinat  cu 
organizarea  acestei  prăznuiri,  a 
pus  în  vedere  diferiţilor  confe¬ 
renţiari,  să  eviie  cu  acest  prilej 
punerea  în  discuţie  a  oricărei 
probleme  dogmatice,  legale  de 
persoana  sărbătoritului  (După 
„’EXsudspov 

-0- 

SĂPTĂMÂNALUL  „Hctvraivog* 
salută  cu  bucurie  punerea  în  apli¬ 
care  de  guvernul  elen,  a  legii 
de  profectiune  a  conştiinţei  cre¬ 
ştine  ortodoxe  fată  de  propa¬ 
ganda  sectară.  El  ne  relatează 
că  tribunalul  din  Tesalonic  a 
condamnat  la  Irei  luni  închisoare 
pe  doi  hiiiaşti  cari  au  vândut 
credincioşilor  ortodocşi  cârti  hi- 
tiasfe. 

Iată  o  lege,  din  care  şi  noi 
avem  ceva  de  învătai, 

D.  VEŞTEMEAN 

